text:
दरभंगा : दरभंगा एयरपोर्ट सँ हवाई सफर करबाक सपना एखन बड्ड दूरक गप बुझा रहल अछि। भेटल जानकारी अनुरूप रनवे निर्माण विशेषज्ञक अभावमे दरभंगा एयरपोर्टक निर्माण कार्य तत्काल बन्न कय देल गेल अछि। नागरिक उड्डयन मंत्रालयक एकटा वरिष्ठ अधिकारी कहलनि अछि जे 'सभ उड़े सब चढ़े' भारत सरकारक एकटा महत्वकांक्षी परियोजना अछि, मुदा दरभंगा एयरपोर्ट केँ एखन बनाओल नहि जा सकैछ। चूँकि रनवे निर्माण विशेषज्ञ नहि भेटि रहल अछि आओर रनवे निर्माणक वास्ते विशेषज्ञ तकबाक कार्य लगातार जारी अछि। वरिष्ठ अधिकारी आगाँ कहलनि जे एकटा बड्ड नमहर समयसँ मिथिलामे एयरपोर्टक माँग कयल जा रहल अछि आओर हमरा लोकनि ई चाहैत छी जे अहि विशिष्ट प्रोजेक्ट केँ कउनो तरहें अहि बरिख पूरा कयल जाय, मुदा वर्तमान परिस्थितिवश असंभव प्रतीत भए रहल अछि।
विदित हो जे दरभंगा एयरपोर्ट भारतीय वायुसेनाक अधीन आबैत अछि संगहि ई योजनाक क्रियान्वयन क्षेत्रीय संपर्क स्किमक अंतर्गत पूर्ण करबाक छैक। सरकार सेहो चाहैत अछि जे 2019 लोकसभा चुनाव सँ पहिने अहि प्रोजेक्ट केँ पूरा कय लेल जाय।
अपने सभकेँ जनतब करा दी जे नागरिक उड्डयन राज्यमंत्री जयंत सिन्हा बीतल 10 जुलाई केँ सोशल मीडियाक अपन ट्विटर प्रोफाइल सँ ट्वीट कय जनवरी 2019 सँ दरभंगा एयरपोर्ट चालू होबाक संभावना सेहो जतउने छलाह।


c: text/html

text:
पटना। 12 फरवरी। मुजफ्फरपुर मे संघ प्रमुख मोहन भागवत द्वारा सेनाक बारे मे देल गेल बयान पर खूब घमर्थन भेल। जता एक दिस कांग्रेस अध्यक्ष ऐहिकेँ शहीद सभक अपमान करार देलक, ओतहि दोसर दिस मुख्यमंत्री नीतीश कुमार भागवत केँ बचाव मे ठाढ़ भेलथि। नीतीश कुमार भागवत केँ बयान पर प्रतिक्रिया दैत कहलनि कि यदि कोनो संगठन सीमा केँ सुरक्षाक लेल उत्सुक अछि तेँ विवाद किएक भ' रहल अछि। ओना हमरा पूरा बयान केँ विस्तृत जानकारी नहि अछि।
अपने क' बता दी कि छह दिवसीय मुजफ्फरपुर यात्रा केँ अंतिम दिन कैल्हि रवि दिन आरएसएस के स्वयं सेवक सभकेँ संबोधित करैत मोहन भागवत कहलनि कि सेना केँ सैन्यकर्मि सभकेँ तैयार करबा मे छह-सात मास लागैत अछि, मुदा संघ दू सँ तीन दिन मे सेना केँ जवान तैयार क' सकैछ। मोहन भगवत एहि दौरान आगू कहलनि कि इ हमरा सभक क्षमता अछि मुदा संघ सैन्य संगठन नहि, पारिवारिक संगठन अछि।

robotstxt: allowed

filter: keep


text:
फोबिया
दुर्भीति या फोबिया (Phobia) एक प्रकार क मनोविकार छी जाहिमे व्यक्ति क विशेष वस्तुसभ, परिस्थितिसभ आ क्रियासभ सँ डर लागे लगैत अछि। मतलब ओकर उपस्थिति मे घबराहट होएत अछि जबकि ओ चीज उ समय खतरनाक नै होएत अछि। ई एक प्रकार क चिन्ता क बीमारी छी। एहन बीमारी मे पीडीत व्यक्ति क हल्का अनमनेपन सँ लके डर के भयावाह दौरा तक पडी सकैत अछि।
दुर्भीति क स्थिति मे व्यक्ति क ध्यान किछ एक लक्षण पर केन्द्रित भ सकैत अछि, जेना-धड्कन क जोर-जोर सँ धडकनाई या बेहोशी लागनाई। ई लक्षण सँ जुडल किछ डर होएत अछि जेना-मरि जाए क भय, अपन उपर नियंत्रण गुमा देनाई या पागल भ जेनाइ क डर।
परिचयसंपादित करें
ई विकार सँ रोगी अधिकतर लोग अपन विकार पर पर्दा डालैत रहैत अछि। ओकरा लगैत अछि कि एकर चर्चा करै सँ उनकर जग हंसाई होएत। ओ उ हालात से बचै पुरजोर कोशिश करैत अछि जाहिसँ ओकरा फोबिया क दौरा पडैत अछि। परन्तु ओ पलायन क रवैया जीवन मे जहर घोइल दैत अछि।[१]
परिचयसंपादित करें
फोबिया तथा साधारण भय मे अन्तरसंपादित करें
प्रकारसंपादित करें
कारणसंपादित करें
चिकित्सासंपादित करें
सन्दर्भ सामग्रीसभसंपादित करें
- ↑ असाध्य नहीं मनोरोग। हिन्दुस्तान लाइव।आकृति:हिन्दी चिह्न।७ अक्टूबर, २००९। डॉ समीर पारिख (मनोचिकित्सक)


text: पटना । आधा दर्जन भाषाई अकादमी कए एक छत क नीचा आनि कए एक भाषाई अकादमी क गठन क प्रस्ताव कए मंजूरी भेट गेल। विभिन्न अकादमी क पदाधिकारी क बैठक मे सब अकादमी विभागीय प्रस्ताव स सहमति जेतलक। बैठक क बाद उच्च शिक्षा निदेशक श्याम नारायण कुमार कहला जे मैथिली अकादमी, भोजपुरी अकादमी, मगही अकादमी, संस्कृत अकादमी, दक्षिण भारतीय भाषा संस्थान आ बांग्ला अकादमी कए एकटा छत क नीचा अनबाक प्रस्ताव पर सहमति भेटलाक बाद आब अकादमी क गरिमा वापस अनबा क विभाग क सर्वोच्च प्राथमिकता होएत। ओ कहला जे जाहि अकादमी मे पुस्तक प्रकाशन क काज ठप पड़ल अछि, ओ शुरू कराउल जाएत। ओ कहला जे मैथिली कए यूपीएससी आ बीपीएससी क परीक्षा मे विषय क तौर पर शामिल कैल गेल अछि। लिहाजा मैथिली अकादमी कए निर्देश देल गेल अछि जे ओ विश्वविद्यालय क सिलेबस मे शामिल मैथिली क किताब क साज-सज्जा पर ध्यान दिए ताकि ओकर अधिकाधिक ब्रिकी भ सके। ओ कहला जे भोजपुरी अकादमी कए भोजपुरी भाषा क किताब क प्रकाशन आ ओकर बिक्री सुनिश्चित कैल जाए। ओ कहला जे अकादमी क इ तर्क जे भोजपुरी सन लोकप्रिय भाषा क किताब क कोई खरीदार नहि अछि, हुनका बुझबा मे नहि अबैत अछि। ओ कहला जे मैथिली अकादमी छोडि़ कोनो अकादमी अपन आंतरिक स्त्रोत बढ़ेबा मे सक्षम नहि बुझा रहल अछि।


text:
नई दिल्ली . अभिनेता सुशांत सिंह राजपूतक मृत्यु मामिलामे ड्रग्स कनेक्शनके ल’ NCB पैघ कार्रवाइ करैत रियाक भाइ शौविकके गिरफ्तार क’ लेलक अछि. सैमुअल मिरांडाके सेहो अरेस्ट कयल गेल अछि. यद्यपि एहि स’ पहिने एनसीबी कहने छल जे आइ कोनो गिरफ्तारी नहि होयत. मुदा एखन एनसीबी लम्बा पूछताछक बाद ओकरा गिरफ्तार क’ लेलक. बता दी जे आइ भोर पहिने ओकरा घर पर एनसीबी रेड कयने छल आ पूछताछक लेल शोविकके संग ल’ गेल छल.
एनसीबीक उपनिदेशक केपीएस मल्होत्रा कहने छलाह जे शोविकके शीघ्रहि गिरफ्तार कयल जा सकैत अछि. भोरे स’ रिया चक्रवर्तीक भाइ शोविक पर आब गिरफ्तारीक तरुआरि लटकि रहल छल. रियाक घर पर छापामारीक बाद नारकोटिक्स कंट्रोल ब्यूरोक टीम शोविक चक्रवर्तीके अपना संग ल’ गेल छल. शोविक स’ ड्रग्स पेडलरक संग बैसा क’ पूछताछ कयल गेल.
ड्रग्स कनेक्शनमे एनसीबी ठोस सबूतक ताकमे छल. शोविकक नाम ने मात्र चैटमे आयल बल्कि जैद आ बासित सेहो ओकरा संग लिंकक बात कयलक. इहे गवाही शोविकक गिरफ्तारीक लेल पर्याप्त छल. NDPS कानूनक सेक्शन 67 नारकोटिक्स ब्यूरोक तहति शोविकक गिरफ्तारी कयल गेल. आब रिया पर शिकंजा कसैत जा रहल अछि. शीघ्रहि ओकर गिरफ्तारीक अनुमान सेहो लगाओल जा रहल अछि. सूत्र स’ जनतब भेटल अछि जे एनसीबी शीघ्रहि रिया चक्रवर्तीके सेहो समन पठाओत.


text:
सहरसा, जुलाई २२, २०१५. मैथिली जिन्दाबाद!!
फेसबुक पर सक्रिय सहरसा ग्रुप केर सम्भ्रान्त सदस्य लोकनि निर्णय लेलनि अछि जे २०१५ केर स्वतंत्रता दिवस केर उपलक्ष्य १६ अगस्त केँ ‘सोशियल मिडिया मीट – २०१५’ मनायल जायत। ग्रुप एडमिन कुमार रविशंकर, लुकमान अली, सोमू आनन्द, अरविन्द श्रीवास्वतव सहित अन्य युवा तथा सक्रिय सदस्य लोकनि बीच अनलाइन चर्चा मार्फत प्रारंभिक निर्णय लेल गेल अछि।
कार्यक्रम मे तीन टा अलग-अलग सत्र राखल गेल अछि। पहिल सत्र मे आभासी दुनिया सँ यथार्थ दुनिया मे भेटबाक उद्देश्य प्रति लक्षित ‘मिलन समारोह’ यानि परिचय सत्र होयत। दोसर सत्र मे विशिष्ट वक्ता व उपस्थित सदस्यक बीच ‘परिचर्चा’ कैल जायत जेकर विषय होयत ‘सोशियल मिडिया आ एकर उपयोगिता’। तेसर सत्र मे कवि सम्मेलन कैल जेबाक निर्णय लेल गेल अछि।
साहित्य सँ प्रेम राखनिहार केँ सहरसा मे साहित्यिक गतिविधि ठप्प हेबाक गंभीर स्थिति पर ध्यानाकर्षण करेबाक सेहो लक्ष्य संधान कैल गेल अछि। हालहि साहित्य सरोकार – सहरसा केर अगुवाई मे संपन्न स्व. राजकमल चौधरी समान महान् सहरसा भूमिक साहित्यकार केर स्मृति उत्सव मनायल गेल छल। एकरा निरंतरता देबाक लेल आ सैकड़ों-हजारोंक संख्या मे सोशियल मिडिया पर एकत्रित मित्र समूह मे कर्म प्रधान गतिविधि सँ समाज केँ सुसंस्कृत बनेबाक मूल उद्देश्य संग ई सोशियल मिडिया मीट २०१५ केर आयोजन कैल जा रहल अचि। एडमिन तथा कार्यक्रम संयोजक कुमार रविशंकर कहैत छथि जे मैथिली तथा हिंदी कवि लोकनि केँ विशेष रूप सँ आमंत्रित कैल जायत आ दुनू भाषाक प्रधानता दैत एहि कार्यक्रम केर आयोजन कैल जायत।
मैथिली जिन्दाबाद केर मार्फत ओ कवि सहित अन्य सहभागिता लेल इच्छूक व्यक्तित्व सबकेँ आमंत्रित सेहो करैत सम्पर्क लेल अपन नंबर 8981621430 आ कार्यक्रमक संबंध मे आरो जानकारी लेबाक लेल सोमू आनंद – 9576034767 तथा लुकमान अली- 9472688786 सँ सेहो बात करबाक अनुरोध करैत छथि।


text:
दरभंगा। 29 नवम्बर। केवटी थाना क्षेत्र केँ छतवन बाजार स्थित उत्तर बिहार ग्रामीण बैंक म' आय मंगलवार दिन बैंकक ग्राहक लोकनिक तामस सातम आसमान पर चढ़ी गेलन्हि। ग्राहक सभक मानी तेँ लगभग एक सप्ताह सँ उक्त बैंक म' पहिने सँ जमा पैसा केँ नहिये निकासी कायल जे रहल अछि आन नहिये जमा लेल जे रहल अछि, जाहिक कारण भूखमरी जेहेन स्थिति पैदा भ' गेल अछि।
बैंक खुजते ग्राहक जखन पैसा केँ निकासी लेल कतार लगा रहल छला कि एतबे म' बैंक के क्रमि पैसा खत्म होयबाक बात कहलनि। ई सुनते सप्ताह भरी सँ पैसा निकासी सँ वंचित ग्राहक सभक तामस फूईट पड़लैन्ह। मौक़ा पर बैंक केँ कर्मचारि सभ क' बैंक सँ बाहर करि लोग सभ बैंक म'ताला लगा देलन्हि। जमा भेल भीड़ बैंकक गेट केँ सामना सरकार केँ खिलाफ व बैंक केँ विरोध म' खूब नाराबाजी सेहो केलन्हि।
एहि मामला लेल मौका पर पहुंचल पुलिस सेहो बैंक के ग्राहक सभ क' बुझेबाक कोशिश केलन्हि मुदा हुनकर कियो नहि सुनलन्हि, जाहि कारण पुलिस क' मौका सँ लौटा पड़लन्हि।


text:
२.१२.अजित कुमार झा- 'समय-साल' केँ अकानैत: शरदिन्दुजीक संपादन ओ संपादकीय
अजित कुमार झा
'समय-साल' केँ अकानैत: शरदिन्दुजीक संपादन ओ संपादकीय
मैथिलीक द्वैमासिक पत्रिका 'समय-साल' केर जून- जुलाई 2004 अंक मे प्रतिक्रिया स्तंभ मे ' एकटा उपराग: संपादकक नाम' छपल छल। उपराग एतबहि छल जे ओहि लेखक केर कोनो एकटा कथा केँ अहि पत्रिका मे स्थान नहि भेटल छलै। लेखक केँ ओहि कथाक भविष्यक चिन्ता छलनि। खैर किछु हद तक स्वाभाविको छैक ई चिन्ता किएक त' जाहि लेख केँ स्थान नहि भेटैत छैक ओकरा लौटाबय केर प्रथा नहि अछि। खैर पुनः ओहि उपराग दिस आबी जे कि पूरा एक पृष्ठक छल आ अगिला पन्ना मे संपादक जी अर्थात् श्री शरदिन्दु चौधरी जी केर जवाब छलनि। ओहि मे सँ किछु पाँती उद्धृत करय चाहब:
'अपनेक उपराग हमरा प्रेरित एवं उत्साहित कयलक अछि मुदा हमर किछु विवशता सेहो अछि।..............
दोसर बात ई जे 'समय-साल' साहित्यिक पत्रिका नहि थिक से एकर मुखपृष्ठे कहैत अछि। तथापि अपने लोकनिक एकरा प्रति अगाध प्रेमे अछि जे प्रेमवस उपराग दैत छी। उपराग हमरा नीक लगैत अछि तैँ एकरा हम सार्वजनिक क' रहल छी।
मैथिलीक लेखक-प्राध्यापक सर्वज्ञ, सर्वगुण सम्पन्न एवं सर्वकालिक होइत छथि आ प्राय: तेँ सभठामक आसन सुलभ प्राप्त करय चाहैत छथि। मुदा पत्रकारिता एकटा एहन विधा छैक जाहि मे बड़ त्याग तपस्या आ उपेक्षा भेटैत छैक। एही कारणे प्राध्यापक प्रवर लोकनि साहित्यकार, लेखक तँ होयबाक सख पोसैत छथि मुदा अपने बलें पत्रिका चलयबाक साहस नहि क' पबैत छथि। अतिथि संपादक बनि सत्कार पाबि गद्गद् रहैत छथि। एहू सब पर सोची से आग्रह। अपनेक कथाक मादे कि कही - अपने लोकनिक कथा सँ मैथिली कतेक सशक्त भेल अछि से कि कथाक इतिहास नहि कहैत अछि?'
वास्तव मे कोनो पत्रिकाक संपादन बड्ड दुरुह कार्य थिक ओहू मे मैथिलीक। हमरा पास कोनो आँकड़ा त' नहि अछि मुदा जतेक बुझबा मे अबैत अछि ताहि केँ आधार पर कहि सकैत छी जे मैथिली मे कथा, कविता, गीत, गजल, नाटक एवं आलेख केर पोथी त' धुरझार छपि रहल अछि मुदा पत्रिका आँगुरे पर गनय लायक। मैथिली पत्रिका सब विशेष रूप सँ अल्प जीवी होइत अछि। पाठक केर संख्या लगभग नगण्य कहल जाय। ओहि सँ बेसी संख्या लेखक केर रहैत अछि। पत्रिका छपैत त' अछि मुदा बिकाइत नहि अछि। एहन मे आखिर कोना कोनो पत्रिका दीर्घ जीवी होयत? अपन संतुष्टि हेतु अपन पोथी त' लोग बिलहैते छथि मुदा पत्रिका कोना बिलहल जाओ। मंगनी मे देबैक आ लोग पढ़ि लेताह सेहो नहि होइत छैक। जौँ संभव होइतैक त' एकटा सर्वे करबा क' देखबाक चाही जे भारतवर्ष मे मैथिलीक कतेक प्राध्यापक छथि आ छोट छिन सँ ल' क' नामी गिरामी कतेक लेखक मैथिली केँ क्षेत्र मे कार्य क' रहल छथि? अहि सँ इएह जानकारी प्राप्त करबाक अछि जे कि अपन सबहक कोनो भी मैथिली पत्रिका केर ओतेक प्रति बिकाइतो छैक कि? नगण्य ही सही किछु त' विशुद्ध रूप सँ पाठको केर संख्या हेतैक? हमर कहबाक तात्पर्य इएह अछि जे पत्रिकाक संपादन निश्चित रूप सँ बड्ड कठिन कार्य अछि आ अहि कठिन कार्य केँ तन्मयता सँ करैत रहलनि हँ श्री शरदिन्दु चौधरी जी। एहन नहि जे ओ अपन पोथी नहि लिखलनि।
हिनकर प्रकाशित पोथी केर नाम छन्हि ' जँ हम जनितहुँ' , बड़ अजगुत देखल, गोबरगणेश आ करिया कक्काक कोरामिन' । बस व्यंग्य संग्रह " करिया कक्काक कोरामिन' हमरा पढ़बाक अवसर भेटल। श्री शरदिन्दु चौधरी जी सन् 1981 सँ निरन्तर पत्रकारिता क्षेत्र सँ जुड़ल छथि। 'मिथिला मिहिर' लेल कार्य कयलनि एवं ओहि केँ पश्चात हिन्दी दैनिक ' आर्यावर्त ' मे फीचर संपादक केँ रुप मे कार्य कयलनि। एखनधरि लगभग बीसटा सँ बेसी स्मारिकाक संपादन कयलनि अछि। गुवाहाटीक मिथिला सांस्कृतिक समन्वय समितिक पत्रिका ' पूर्वोत्तर मैथिल ' केर संपादन सँ जुड़ल रहलाह। आजुक चर्चाक हमर मुख्य विषय अछि मैथिली द्वैमासिक पत्रिका ' समय-साल ' जकर संपादक छलथि श्री शरदिन्दु चौधरी जी। एक तरहें कहल जाय त' संपादन कला हिनका विरासत मे भेटल छन्हि। 10 फरवरी 2000 केँ मैथिली द्वैमासिक पत्रिका "समय-साल' केर पहिल अंक केर प्रकाशन केर साथ मैथिली पत्रकारिता मे एकटा न'ब अध्याय जुड़ि गेल छल। सन् 2003 सँ ल' क' 2008 धरि अहि पत्रिकाक हम नियमित पाठक छलहुँ। प्रतिक्रिया, संपादकीय, यत्र-तत्र-सर्वत्र, समसामयिक, खेल, सिनेमा, पोथी परिचय एवं स्तरीय आलेख सब अहि पत्रिकाक मुख्य आकर्षण छल। मैथिली मे सामाजिक एवं राजनैतिक चेतनाक संवाहक छल ई पत्रिका। एहन नहि छैक जे अहि पत्रिका मे हमरा सब किछु नीँके बुझायल मुदा तखन इहो सही छैक जे नीँक बेजाय किनको व्यक्तिगत सोच होइत छैक। जे हमरा नीँक लगैत अछि से सबकेँ नीँक लगतन आ जे हमरा बेजाय लगैत अछि से सबकेँ बेजाय लगतन से त' संभव नहि छैक। मुदा एत्तह हम अपना नजरि मे जे नीँक बुझायल तकरा नीँक कहब आ जे बेजाय बुझायल तकरा बेजाय कहब। विभिन्न तरहक कथा-कहानी, गीत-गजल, समसामयिक विषय पर आलेख आ संपादकीय अद्भुत लागल। तखन राजनीतिक रुप सँ एकटा पार्टी केर प्रति झुकाव सेहो बुझायल। प्रतिक्रिया मे किछु अहि विषय पर पत्र सेहो समय-समय पर अभरल। हम 'समय-साल' केँ मात्र सामाजिक एवं राजनैतिक चेतनाक संवाहकेटा नहि मुदा एकटा पारिवारिक पत्रिका सेहो बुझैत छी आ हमरा ख्याल सँ एहन पत्रिका मे निधोख भ' क' अश्लील छवि त' रहिते छल मुदा अंतिम पृष्ठक आलेख सेहो अश्लीलता सँ भरल रहैत छल। 'लतिका' संभवतः छद्म नाम रहल होयत जाहि नाम सँ ई आलेख अबैत छल। ई आम पाठक केर पसन्द छल आ कि एहि तरहक नियमित स्तंभ कोनो मजबूरीवश छल से नहि जानि। हमरा ख्याल सँ एहन सामग्री एवं छवि अहि पत्रिकाक मान-सम्मान केर अनुरूप नहि छल। ओना नीँक अथवा बेजाय ई किनको भी व्यक्तिगत सोच होइत छैक।
संपादकीय निस्संदेह समसामयिक विषय पर निधोख लिखलनि अछि। संबंधित व्यक्ति केँ ठेस त' पहुँचल हेतनि मुदा एकटा संपादक जौँ उचित बात केँ निधोख भ' क' नहि लिखता त' फेर केहन पत्रकारिता? जहाँ मैथिली पत्रिका केँ अल्प जीवी होयबाक श्राप छैक ओत्तह लगातार चौदह वर्ष धरि 'समय-साल' केर प्रकाशन बिनु लगन आ मेहनत केर कोना संभव होइत? अहि दुरुह काज लेल हिनक जतेक प्रशंसा कयल जाय से थोड़बे होयत। विभिन्न अवसर पर विभिन्न विषय सँ संबंधित हिनकर संपादकीय केर किछु अंश बानगी के रुप मे अपने सबहक समक्ष प्रस्तुत क' रहल छी आ आशा करैत छी जे विविध विषय पर हिनक बेबाक टिप्पणी हृदय केँ झंकृत अवश्य क' देत।
साहित्य अकादेमी पुरस्कार सभ बेर किछु तीत, किछु मीठ बात ल' क' अबैए मुदा अहि बेरक पुरस्कारक क्रम मे जे बात सभ सोझां आयल अछि से स्पष्ट क' देलक अछि जे पुरस्कारक प्रतिस्पर्धी सँ ल' क' निर्णायक मंडलक सदस्य लोकनि तक एके रंग मे रंगल सियार छथि जे सोझे डेगे चलिये ने सकैत छथि।
फरवरी-मार्च 2003
प्रायः क्रिकेट छोड़ि आन कोनो क्षेत्र नहि अछि जाहि मे कर्म सँ पहिने देबाक एहन अन्धाधुन घोषणा होइत हो। लसख टाका केँ के पूछय करोड़क करोड़ भारतक विभिन्न कम्पनी आ सरकार देबाक घोषणा पहिने क' देने छल। परिणाम ई भेल जे निर्णायक मैच मे बेसी खेलाड़ी गेन्द नहि देखि करोड़ोक राशि देखय लागल छलाह मुदा जखन सपना टुटलनि तँ गेन्द विकेट उखाड़ि लेने छलनि आ ओ लोकनि अपन भाभट समेटि भारतीय दर्शकक अनुगूंज 'कम आन इंडिया' सुनि बिना कप नेने वापस आबि गेलाह।
अप्रैल-मइ 2003
जहिया-जहिया जनता जागल अछि तहिया-तहिया सरकार उलटल-पलटल अछि, प्रशासन नतमस्तक भेल अछि। सामाजिक परिवेश मे राजनीतिक गुंडागर्दीक विरोध मे जावत स्वयं जनता ठाढ़ नहि होयत तावत अहिना लाठी पर तेल पियबैत सरकार पर बैसल एहन-एहन नेता जनता केँ अपन सुख-सुविधा जुटयबा लेल डेंगबैत रहत आ शासन पर बैसि कुहैत रहत।
जून-जुलाई 2003
बिहार मे नेताक कमी नहि, अभिनेताक कमी नहि, चिकित्सक आ अभियंताक कमी नहि, बुद्धिजीवी महंथक कमी नहि अछि। मुदा करोड़ो लोकक बीच मे मनुक्खक कमी भ' गेल अछि जे अपन मातृभूमि, जन्मभूमिक विषय मे सोचि सकय, किछु क' सकय, ओकर रक्षा क' सकय।
अक्टूबर-नवम्बर 2003
ई कोनो न'ब घटना नहि अछि जाहि मे बिहारीक सभ तरहें मान-मर्दन भेल अछि, क्षति भेल अछि, बिहारी लोकक बलिदान भेल अछि। जँ बिहार सरकार अपन नागरिकक सुरक्षा अपन देश मे करयबाक लेल सक्षम नहि भ' सकत, बिहारी अस्मिताक रक्षा नहि क' सकत, अपन युवा सदक्तिक मान-अपमानक अनुभव नहि क' सकत तँ अहि सँ दुखद विषय की भ' सकैछ?
दिसम्बर-जनवरी 2003-04
ध्यान देबाक बात ई थिक जे जे नेता लोकनि पाँच वर्ष धरि जातिवाद, सम्प्रदाय, हिंसा, भ्रष्टाचार, वंशवाद आदिक विरुद्ध विषवमन करैत नीति, सिद्धांत, लोकाचार, विचारक बात एवं समाज सेवा अपना केँ सर्वश्रेष्ठ घोषित करैत छलाह से चुनावक देहरि र अबितहि देश, समाज, क्षेत्रक मान-सम्मानक परवाहि कयने बिना दल बदल सँ ल' क' सभ तरहक छल-छद्म अपना नीति-सिद्धांत केँ त्यागि विजय श्री पयबा लेल उताहुल छथि।
अप्रैल-मइ 2004
अपन भाषिक परिचिति बनल रहय ताहि हेतु हमरा लोकनि कनिकों चिन्तित नहि रहलहुँ, आबो नहि छी। परिणाम सभकेँ बूझल अछि। मिथिलाक्षर लुप्त भ' गेल आ सभ निश्चिंत छी। मैथिलीक साहित्यकारगण, प्रध्यापक लोकनि, शिक्षक लोकनि अथवा ई कही जे मैथिली लेखन सँ जुड़ल समाज मात्र साहित्य अकादेमी, मैथिली अकादेमी, भारतीय भाषा संस्थान आ अन्य मैथिली संस्था दिस चकभाउर दैत निश्चिंत भ' जाइत अछि। ................
मैथिली बेर-बेर जे संकट मे पड़ैत अछि, सीता जँका कहियो अपहृत होइत अछि तँ कहियो बनवास भोगैत अछि तकर मूल कारण ई अछि जे मैथिली भाषी अपन मैथिली केँ हृदय सँ लगा क' रखबा मे अक्षम रहल अछि, लाभ लेबा लेल एकर उपयोग कयलक अछि, एकर परिचिति सँ अपन परिचिति बनयबाक प्रयास नहि कयलक अछि।
अप्रैल-मइ 2006
सवाल उठैत अछि जे सरकार बेर-बेर एहि आरक्षणेक मामिला ल' क' देशोद्धारक प्रयत्न किएक करय चाहैत अछि? जातिहीन, वर्गहीन आ धर्मनिरपेक्षताक असूल पर चलनिहारि नेता लोकनि किएक सार्वजनिक संस्थान मे जातिक आधार पर नामांकन अथवा नोकरीक पर्चा बटबाक लेल उताहुल रहैत छथि। आजुक स्पर्धात्मक युग मे विकासक एक्केटा मार्ग सुरक्षित छैक - मेधा शक्तिक सम्मान। आ जँ से नहि कयल जायत तँ ई शक्ति नकारात्मक पथक अनुसरण करत आ परिणाम होयत हिंसा, अशांति आ कानूनक उल्लंघन ।
जून-जुलाई 2006
विकासक आड़ मे प्रकृति सँ छेड़छाड़ करबाक कारणे आइ वर्षा ऋतु अपन चक्र बदलि रहल अछि, पानि पातालोन्मुखी भ' गेल अछि, जंगल आ पहाड़ अपन प्रवृति, प्रकृति आ स्वरूप त्यागि रहल अछि, सूर्य अपन ताप मे वृद्धि कयलक अछि तथा भूमि अपन उर्वरता केँ गमौने जा रहल अछि।
अप्रैल-मइ 2007
आब प्रश्न उठैत अछि जे जाहि देशक राष्ट्रपति महिला होअय, प्रधानमंत्री-मुख्यमंत्री सहित अनेक पद केँ महिला सुशोभित करय ताहि देशक युवती सामाजिक-पारिवारिक जीवन प्रारंभ करबाक पहिने अपना केँ मात्र एकटा वस्तुक रुप मे ठाढ़ पाबय ताहिठाम ई दंभ भरब जे नारीक उत्कर्ष चरमोत्कर्ष पर अछि, नारी शक्ति अलौकिक रूप मे प्रतिबिम्बित भ' रहल अछि - कतेक हास्यास्पद लगैत अछि।
अगस्त-सितम्बर 2007
- संपर्क-9472834926
अपन मंतव्य editorial.staff.videha@gmail.com पर पठाउ।


text:
एहि मैका पर गोप गुट महासंघ केर प्रदेश उपाध्यक्ष माधव प्रसाद सिंह कहलनि कि राज्य केँ मुख्यमंत्री आओर स्वास्थ्य मंत्री संविदा एएनएम (आर) पर हड़ताल थोपी ग्रामीण जनता सभके स्वास्थ्य सेवा सँ वंचित क' देना अछि। आंदोलन केर नेतृत्व क' रहल संध्या कुमारी, रिंकी कुमारी, कुमारी सारिका, कल्याणी कुमारी, प्रीति कुमारी, उमा कुमारी कहली कि देशक न्यायालय द्वारा देल गेल फैसला क' नहि लागू करी श्रम केर शोषण कायल जे रहल अछि।
स्वास्थ्य विभाग द्वारा 15 हजार टाका सँ 27 हजार तीन सौ टाका मानदेय घोषित करबाक बादो 11 हजार पांच सौ टाका भुगतान कायल जे रहल अछि। जखनकि स्थाई एएनएम कर्मी सभकेँ 35 सँ 40 हजार टाका मासिक वेतन भेटैत अछि। प्रदर्शनकारी सभक मांग पूरा नहि भेला पर हड़ताल जारी रहत आओर11 दिसंबर क' स्वास्थ्य मंत्री केर पुतला दहन कायल जायत।


text:
लेख
– प्रवीण नारायण चौधरी
मैथिली केँ मीठ भाषा कियैक मानल जाइछ
“मैथिली केँ मीठ भाषा कियैक मानल जाइछ?” ई सवाल पुछि बैसला मित्र बद्रीनाथ जी आ हमरा पास जे सहज उत्तर छल से यैह कि भाषाविज्ञान व विज्ञजनक अनुसार कोनो भाषाक मिठास ओकर शब्द आ ध्वनिक संग बजबाक शैली मे देखल जाइछ। मैथिली भाषा मे सब प्रकारक कारक शब्द आ विशेष रूप सँ संबोधन कारक शब्द संग बजबाक शैली अत्यन्त मधुर होइत अछि। यैह कारण छैक जे मैथिली मे वार्ता सँ नहि केवल बजनिहार प्रथम पुरुष आ सुननिहार दोसर पुरुष बल्कि सुननिहार कोनो अन्य (तेसर) पुरुष केँ सेहो आत्मीयताक भाव बोध अधिक होइछ। मैथिलीक सम्पूर्ण वाक्य संरचना मे लयात्मक शब्दक बहुल्य प्रयोग सम्भवतः एकरा मधुर भाषाक श्रेणी मे प्रोन्नति दैत अछि। लयात्मकता आ कोमलता कोनो भाषा केँ सुननिहार लेल मधुर होयबाक मानक तय करैछ आर ई दुनू बात मैथिली शब्दकोश मे प्रचूरता मे भेटैछ, सहजहि प्रयोगात्मक तौर पर सेहो यैह दुइ बात भाषिक मिठास केर कारक तत्त्व सिद्ध होइछ।
जनकपुर साहित्य महोत्सव एहि वर्ष दोसर खेप ३ मार्च सँ ६ मार्च अर्थात् १८ सँ २२ फागुन – कुल चारि दिवसयीय साहित्यिक आयोजनक रूप मे जनकपुर मे आयोजित कयल जायत। एहि मे आन बहुत रास सत्रक संग एकटा महत्वपूर्ण सत्र केर संयोजन-संचालनक जिम्मेदारी श्री बद्रीनाथ झा पर छन्हि। अक्सर अपन मैथिली संग नेपाली भाषाक छोट-छोट लेकिन महत्वपूर्ण वैचारिक ट्विट मार्फत नेपालक राष्ट्रीय फलकक राजनीतिक परिदृश्य संग बौद्धिक, भाषिक, सांस्कृतिक आर पहिचान केन्द्रित पोस्ट्स रखैत रहैत छथि बद्रीनाथ जी। सामाजिक संजाल केर यथोचित सार्थकता केँ बुझनिहार आ तदनुसार अपन निजी योगदान सेहो देनिहार व्यक्तित्व कहियो निज प्रवासक्षेत्र पोखराक झील केर माछक फोटो त कहियो सासुर विराटनगर दिश अबैत काल कोसी बैरेज पर कोसीक विशिष्ट माछक फोटो पोस्ट करैत अपन मैथिलपन सँ सम्पूर्ण नेपाली जनमानस केँ परिचित करबैत छथि त कहियो अपन मधुर आवाज मे मधुर मैथिली संग-संग मधुर नेपाली गीत गायन करैत एक विशेष दर्शक वर्ग सेहो निर्माण कएने छथि। मूलतः इंजीनियर आ व्यवस्थापन पक्ष केर निजी क्षेत्रक चर्चित कम्पनी मे कार्यरत एक पेशाकर्मी अपन आन्तरिक अन्तर्दृष्टि आ दूरदर्शिताक बेहतरीन प्रयोग करैत सामाजिक-राजनीतिक एक्टिविस्ट केर छवि सेहो बनौने छथि, ताहि मे कतहु दुइ मत नहि। हिनकर उपरोक्त प्रश्न हमरा समान मैथिलीप्रेमी लेल एकटा उचित अवसर प्रदान कयलक अछि। ई लेख हिनकहि समर्पित छन्हि।
आइ सँ लगभग ५ दिन पूर्वहि हम अपन समझ केँ आर पुख्ता बनेबाक लेल फेसबुक प्रोफाइल पेज पर हुनकहि जिज्ञासा केँ यथावत् राखि देल। आर तदनोपरान्त अपेक्षित आ यथोचित जवाब सब सेहो भेटल। मैथिलीक चर्चित गीतकार डा. चन्द्रमणि झा मैथिलीक मिठासक जे कारण बतेलनि ओ सर्वाधिक पसीन कयल गेल। ओ कहलनि, “स्वर ‘अ’ एवं ह्रस्व स्वर मात्राक विपुल प्रयोग मैथिली केँ मधुर बना दैत अछि। जेना, हम नहि जायब… १. एहि वाक्यमे ह आ म केर बीच अ केर हस्तक्षेप अछि। २. नहि मे ह्रस्व इ केर मात्राक प्रयोग अछि जे एकरा कोमल बनबैत अछि। तहिना; ‘हँ, सबटा हिनकहि कहल मानि लिअनि….’ १. एहि वाक्यमे हँ केर आगू अ’क हस्तक्षेप अछि। २. हिनकहि, मानि, लिअनि – एहि तीनू शब्द मे ह्रस्व इ’क प्रयोग भेल अछि। ३. कहल शब्दक प्रत्येक व्यंजनक आगु अ’क हस्तक्षेप अछि। जखन कि हिन्दी मे अधिकतर दीर्घ स्वर आ, ए, ई’क प्रयोग होइत अछि। जेना; कहा गया, कहे गये अथवा, कही गई….. एहिना अन्य वाक्यहु मे।”
संस्कृत भाषाक जानकार आ युवाकवि कृष्ण कान्त झा कहैत छथि, “संस्कृत स निकटता आर बाजय के लेहाज, सामाजिक सहयोगिता के संग अपन व आन सब में अपनत्व केर वैशिष्ट्य, ई खासियत मैथिली केँ मीठ भाषाक दर्जा दिअबैत अछि।” मैथिलीक विद्वान् आ कोल्हान विश्वविद्यालयक प्रोफेसर डा. रविन्द्र कुमार चौधरी कहला, “मैथिली भाषा मे स्वर वर्णक प्रयोग अत्यधिक भेला सँ मधुर अछि। जाहि कोनो भाषा मे स्वर वर्ण अर्थात ह्रस्व केर प्रयोग अत्यधिक होयत, ओ कर्णप्रिय एवं हृदयग्राही होयत। व्याकरणक इएह विशेषताक कारणें मैथिली कर्णप्रिय आ मधुर अछि।” विद्वान् चिन्तक विनोद कुमार झा अपन अनुभव बतेलनि, “एकटा अनुभव सुनबैत छी। बात १९८४-८६ के छियै। हमर पंचायत गोईमिश्र लगमा, महथवार गाम मे फिजिकल ट्रेनिंग कालेज बुलन महात्मा खोलने छलाह। एडमिशन हेतु बिहारक हर कोण सँ अभ्यर्थी सब अबैत रहै। शंभू चौक लगमा महथवार पर हमरो एकटा फूसक घर रहै जाहि में नालंदा के दूटा युवा ठहरल छलाह। सांझ में चाहक दुकान पर लोकक मैथिली में गप्प सुनि नालंदा निवासी सुबोध मिश्र हमरा कहने छलाह जे एखनो तक याद अछि, ‘विनोद भाय, वास्तव मे मैथिली जैसी मीठी भाषा संसार की दूसरी भाषा हो ही नहीं सकती। इसमें इतना अपनापन है, यहाँ के लोग जब बोलते हैं ‘आउ आउ, बैसू बैसू, चाह पीबि लिय’, की कुशल मंगल बढ़ियां ने?’, क्या कहें मुझे सुनकर बहुत आनंद की अनुभूति होती है। ऐसा भाव कहीं और जगह मिलना मुश्किल है। मैथिली बहुत ही मीठी और बेजोड़ भाषा है।” संगहि ओ ईहो जोड़लनि, “ई प्रश्न ओहिना भेल जेना कहब जे कोयली के स्वर मीठ आ कौवा के बोली कियै कर्कश लगैत अछि? जाहि स्वर आ भाषा के सुनला सँ कान मे मधुरताक एहसास हो ओ मधुर वाणी भेल। मैथिली सुनला सँ अत्यंत मधुर लगैत छै। विद्यापतिक गीत जकरा मीठ नै लगतै ओ महींस बुद्धि भेल। लता मंगेशकर के स्वर कियै मधुर लगै अछि?”
एक राजस्थानी मूल केर युवा जे स्वयं मिथिलाक्षेत्र मे रहिकय मैथिली सीखलनि ओ कहला, “मैथिली भाषा संगीतेक भाषा अछि। सातम सुर मैथिली म भेटत। जै जै मैथिली म प्रवीणता भेटत तै तै मे संगीत आर सूर म ज्ञान बढ़त!” लोकगायक सुभाष वीरपुरिया अपन मार्मिक अनुभव रखैत कहलखिन, “आदर्श भाव केर मिठासक जननी मैथिलिए भाषा सँ पाओल गेलैइ, वेद-वेदान्तिक जेना, तेँ दर्दो मैथिलीक मीठहि स्वर मे गुंजैत छैक। यैह कारण हमर मैथिली मिठगर अछि।” भाषा-संस्कृति अभियन्ता अनिल झा कहलथि, “भाषाक सरलता। संबोधनक शब्द मे मैथिल संस्कारक आभास। भाषा मे रोड़ शब्दक नगण्यता आ शब्दांत मे दीर्घ स्वरक अभाव भाषा केँ नम्र आ मधुरगर बना दैत अछि। तेँ एतुका गाइड़ सेहो मिठगर होइत अछि।” मैथिली फिल्म क्षेत्र मे निरन्तर निर्माण आ निर्देशनक कार्य करैत आबि रहला अंग्रेजी भाषाक जानकार राजेश शाह बद्रीनाथ जीक जिज्ञासा मे किछु आरो विशद तथ्य जोड़ैत अपन जिज्ञासा रखलनि, “ई बात त हमर दिमाग में कहिया सँ खेलाइत रहे जे मैथिली भाषा मैथिलीए टा क लेल मीठ होइत छैक की आन भाषी सबहक लेल सेहो? जेना कोनो अमेरिकन लोक (जे मैथिली कहियो नहि सुनल आ पढ़ल होए) आओर भाषा सभ सँगे मैथिलियो भाषा सुनय त एकर ध्वनि समूह कोना क’ अधिक कर्ण-मधुर भs सकय ए ? आ की मात्र देवनागरिक लिपि बाजs बाला सभक बीच मैथिली मीठ बुझाइत अछि ? आशा अछि जे ऐ सम्बन्ध में तथ्यगत जानकारी पाबी।” हिनका जवाब दैत अनिल जी लिखलनि, “आन भाषा मे शालीन शब्दक चयन कर’ पड़ैत छनि किनको अपन गप शालीनतापूर्वक रखबाक लेल, मुदा मैथिली भाषा एतुका संस्कारक भाषा थिक तेँ अहि भाषा मे नम्रता सहजहिं भेटत। मैथिली भाषा मे टवर्गक प्रयोग आ दीर्घ स्वरक प्रयोग बड़ कम होइत अछि तेँ अकर टोन मे रोड़पन नहि छैक। यैह सब अहि भाषा केँ ककरो लेल कर्णप्रिय आ मुधुरगर बना दैत अछि। हिन्दीये अपन सभक आ पूर्वी यूपी केर सुनू, फेर पश्चिमी यूपी आ हरियाणा केर सुनू, अहाँ केँ बुझा जायत जे कोना ओ सभ नीको भाषा केँ अपन टोन सँ रोड़गर बना दैत छथिन।”
विद्वान् मनोज रूपनारायण बड़ा संछेप मे सारगर्भित सूत्र रखलनि, “सरलता आ शैली के साथ साथ छोट पैइछ के लेल उचित शब्दकोश”। एहि मे बद्रीनाथ जीक एकटा बड़ा सान्दर्भिक जिज्ञासा आरो जोड़ायल छल जे पैघ-छोट मे अन्यान्यो भाषा मे सम्बोधनक उचित शब्द सब होइत छैक, मैथिली मे विशिष्ट की? एकरा फरिछाबैत हम कहने रहियनि जे एतय मनोज भाईसाहब के कथन शब्दक विपुल भंडार आ बहुविकल्पीय प्रयोग, जाहि में भावनात्मक, भावात्मक आ ध्वनिक प्रयोगात्मक माधुर्य आन भाषाक तुलना अधिक अछि, जे एकरा लयात्मक भाषा (lyrical language) में स्तरोन्नति (qualify) स्वस्फूर्त ढंग सँ कय दैछ। तहिना संस्कृत, हिन्दी, अंग्रेजी आदि कइएको भाषाक जानकार विद्वान् युवाकवि मिथिला विश्वविद्यालयक प्रोफेसर डा. संजीत झा सरस लिखलथि, “मैथिलीक ‘मीठत्व’ केर बोध शब्द सँ नहि अपितु अनुभूति प्रमाण सँ होइत अछि। ओहिना जेना रसगुल्ला केहेन होइत अछि’ एकर उत्तर ‘मीठ’ भ सकैत अछि मुदा ‘मीठ केहेन होइत अछि?’ एकर उत्तर शब्द सँ नहि देल जा सकैत छैक। ओहि लेल रसगुल्ला खाइये टा पड़तैक। ओकर अनुभूति करइये पड़तैक।” विद्वान् इतिहासविद् आ मैथिलीसेवी रामनारायण देव कहैत छथि, “मैथिली एक सुसंस्कृत, सरल, सौम्य, आ शिष्ट भाषा थिक। एहि मे आदरसूचक आ नरम, मधुर शब्द सभ पाओल जाइत अछि।ततबे नहि! आर बहुतरास विशेषता अछि। अपने, अहां, हाै, याै, रौ, रे, अरे जेकाँ विभिन्न तरहक उमेर, लेहाज, सम्मान आ सिनेह प्रकट करयवला लोकक लेल प्रयुक्त अलग-अलग संबोधनक शब्द प्रयाेग हाेइत अछि जे अन्य भाषा मे अभाव अछि। मैथिली के बाद बंगाली के मिठगर भाषा मानल जाइत अछि।” एक युवा विज्ञ अपन राय दैत कहलनि अछि, “मैथिली लैंग्वेज के एक्सेन्ट (उच्चारण) जे छै से मधुर बनबैत छैक। एक्सेन्ट के मतलब भावना के प्रदर्शन जाहि शब्दावली सँ कयल जाइत छै ओकर कहय के तरीका छै, ओहि मे मधुरता छै। मतलब टोन जे छै ओ बहुत ओ बहुत मीठ छै। वैह कारण दू गोटे लड़ाइयो करय छै त ओतेक कठोर नहि बुझाइ छै।” धनंजय मिश्र केर कहब छन्हि, “भाषाक मिठास शब्द थिक। मैथिलीक शब्द कोमल आ सौम्य होइत छैक तें कर्णप्रिय। इएह कर्णप्रियता लोकक हृदय कें शीतल करैत अछि! तें मैथिली मधुर।” एक कृष्ण चौधरी त लिखलथि अछि जे “अपन मातृभाषा अछि ताहि द्वारे विशेष मिठगर अनुभूति होइत अछि। मैथिली मतलब देवी सीता। जे शब्दक निर्माण जगतजननी के कारण भेल हुवे ओ भाषा त मिठगर हेबे करत ने!”
भाषाविज्ञ विजय कुमार झा अपन सुविज्ञ विचार दैत कहलनि अछि, “देसिल बयना सब जन मिठ्ठा! भाषावैज्ञानिक दृष्टिकोण सँ शब्द पर अन्य भाषाक तुलना में उच्चारण सुलभ स्वराघात बेसी अछि। मूर्धन्य ध्वनिक अत्यल्प प्रयोग होयत अछि। सर्वनामक प्रयोग सेहो पैघ छोटक दृष्टिएँ प्रयुक्त होयत अछि। एहिना क्रियापदक प्रयोग सेहो देखायत अछि। सबसँ बेसी ई प्रमुख बात अछि जे भोर सँ रात धरि जहि भाषा में भावसंप्रेषण करैत छी से ओहिना मीठ बुझायत छै।जिनगीक आधार त मीठ होयते छै।”
आखिरी मे कोनो भाषा मीठ होयबाक सर्वथा सुन्दर सन्देश महाकवि विद्यापति देलनि अछि। ओ अपन नारा मे सभक मातृभाषा केँ मीठ होयबाक गूढ सँ गूढतम सत्यक रहस्योद्घाटन कयलनि आ कहलनि ‘देसिल वयना सब जन मिट्ठा’। यैह ओ क्रान्तिकारी नारा थिक जे आइ सँ लगभग ८०० वर्ष पूर्वहि संस्कृतक उद्भट्ट विद्वान् रहितो महाकवि अपन मातृभाषा मैथिली (तहिया अभहट्ट) मे रचना करब आरम्भ कयलनि आ जन-जन केर कंठ मे विराजमान भऽ गेलाह। कतेको शतक बीतितो विद्यापति अपन रचना सँ जन-जन केर कंठ मे विराजित छथि। एतबा नहि, विद्यापतिक रचना मे मैथिलीक जाहि स्वरूपक दर्शन होइत अछि ताहि मे जनसामान्यक बोल-वचन आ शैली विशेष रूप सँ समेटल गेल अछि। तेँ विद्यापति जनकवि सेहो बनि जाइत छथि आ जन-जन केर नजरि मे लोकप्रिय बनि अमरकविक रूप मे अमर भऽ जाइत छथि। आइयो धरि कतेको लोक मैथिलीक लेखनी मे उच्च जाति-समुदायक बोली मात्र समेटल रहबाक आरोप लगबैत स्वयं केर जनसामान्य द्वारा बाजल जायवला ठेंठी बोली-शैली बुझि अवहेलित बुझि मैथिलेतर तक मनबाक भ्रम पोसि लैत छथि, धरि विद्यापति सन महाकविक अमर-रचना मे हुनकहि सभक बोली-शैली केँ समेटैत रचनाधर्मिता देखबैत मैथिली केँ जनसामान्यक भाषा सिद्ध कयल गेल अछि। मिठास सेहो तखनहि बेसी बुझाइत छैक जखन आम जन आ सामान्य जन केर बोली-शैली जाहि मे निर्दोष भाव आ अभूतपूर्व मानवीय स्नेह-संवेदना सेहो समेटल रहैत छैक। यैह रस सँ भाषाक मधुरता आर बढि जाइत छैक।
सभक मातृभाषा (देसिल वयना) ओकरा लेल ओतबे मीठ छैक, लेकिन अफसोस जे राजनीति केर कुचक्र मे मैथिली जेहेन समृद्ध आ प्राचीन भाषा केँ फँसाकय आइ स्वयं मैथिली भाषी द्वारा तिरस्कृत करबाक नौबत आनि देल गेल छैक। आशा अछि जे जनकपुर साहित्य उत्सव ई भ्रम केँ तोड़बाक काज करत आ आगामी जनगणना मे मैथिली अपन सामर्थ्य केँ २०६८ साल सँ बढा सकत, नहि कि जाति-पाँति मे विखंडन करैत भाषा-बोलीक नाम पर सेहो विखंडित होयबाक कुचक्र मे फँसि जायत।


text:
बिहार मे एहि साल दिवालीक कारोबार लगभग 300 करोड़ टकाक आसपास रहल
दीपावली पर बिहारक लोक क बदलैत सोच क झलक भेटल
महामंदी क वैश्विक अंधकार क बीच आखिरकार बिहार क उपभोक्ता बाजार पर लक्ष्मी प्रसन्न भेलीह। बिहार मे एहि साल दिवालीक कारोबार लगभग 300 करोड़ टकाक आसपास रहल। जे पिछला साल से लगभग दू गुना अछि। बाजार क एहि व्यवहार क व्याख्या आर्थिक गतिकी, क्रय मनोविज्ञान और तेज रफ्तार शहरी जीवनशैली क नजरिया स कैल जा रहल अछि। सोचल इ सेहो जा रहल अछि जे जाहि प्रदेश मे लगभग डेढ़ करोड़ लोक गरीबी रेखा क नीचा अछि, प्रति व्यक्ति आय काफी कम अछि आओर गांव बाढ़-सूखा क छाया स उबर नहि पायल अछि, ओहि बाजार कए उबार लेबाक ताकत कतय से आयल अछि? शायद एकर पाछु हमर ओ अक्षय धार्मिक-सांस्कृतिक ऊर्जा अछि, जे अनहार राति मे उत्सवी आतिशबाजी क हजारों रंग बिखेर कए सब किछु बदैल दैत अछि। पश्चिम स उगल मंदी पूरब मे ऐनाए अस्त नहि भेल अछि।
एहि साल दीपावली पर बिहारक लोक क बदलैत सोच क झलक सेहो भेटल। परंपरा क अनुसार लोक सोना-चांदी आ ओकर बाद तांबा-पीतल क वस्तु कीनब शुभ मानैत अछि। इ प्रचलन क लाभ दीपावली पर सराफा आ बर्तन बाजार क खाता मे जाइत छल। एहि बेर रुझान अलग रहल। 21म सदी क नवम साल मे ट्रेंड बदलल। फेस्टिव शापिंग मे परंपरा आओर जरूरत क ध्यान त रखले गेल, मुदा दूरगामी निवेश आ रीसेल वैल्यू क आग्रह कमजोर पड़ल। बिहार लोक सेहो बुझि गेल जे जमाना आइ एनज्वाय करबाक अछि। नतीजा रहल जे टीवी, फ्रिज, वाशिंग मशीन, मिक्सी, हाटकेस, ओवन सन आधुनिक घरेलू उपकरण (होम एप्लाएंसेंस) बेसी खरीदल गेल। एहि वस्तु क बिक्री उम्मीद स 150 फीसदी बेसी भेल अछि। असगर पटना मे एकर दिवाली कारोबार लगभग 80 करोड़ टका तक पहुंचल। दोसर कात पटना क सराफा बाजार 50 करोड़ टका क लक्ष्य क करीब रहल। पिछला साल राजधानी मे 42 करोड़ क गहना-सिक्का आदि बिकैल छल। एहि स बेसी त एहि बेर कंप्यूटर-इन्वर्टर सन उपकरण बिकायल अछि। डेस्कटाप आ लैपटाप खूब खरीदल गेल। आम आदमी क लेल कार कीनब एखनो पैघ सपना अछि, मुदा धनतेरस क दिन असगर पटना मे एहन 1840 गोटे क सपना सच भेल। हिनका लोकनि कए दीपावलीक दिन नव गाड़ी अपन आंगन मे रखबाक सुख भेटल आ फोरह्वीलर क्लास मे शरीक हेबा पर फक्र सेहो। एहि कामना क लाभ उठाकए कार बाजार अपन बिक्री क लक्ष्य सेहो पूरा केलक। लगभग 200 ग्राहक क लेल त गाड़ी कम पडि़ गेल। एखन तक जे जानकारी भेटल अछि ओकर अनुसारे लगभग 50 करोड़ क कारोबार भेल अछि।


text:
प्राप्त खबैर केर मुताबिक अपराधी सभ 25 बरखक आनंद क' मरुकिया कबीर चौक लग कैल्हि मंगल दिनक सांझ मे गोली मारी घायल क' देलक। एहि घटनाक बाद युवक क' स्थानीय रेफरल अस्पताल मे भर्ती कराओल गेल जता डॉक्टर सभ हुनकर गंभीर हालत क' देखैत दरभंगा मेडिकल कॉलेज अस्पताल रेफर क' देलक। घायल युवक आनंद जिलाक परसा गाम निवासी बताओल जे रहल अछि।
अपराधी सभ युवक क' गोली किएक मारलक, फिलहाल ऐहिक पता नहि लगाओल जे सकल अछि। पुलिस मामाला दर्ज करी अंधराठाढ़ी आओर अगल - बगल केर इलाका म' अपराधी सभक पहिचान आओर गिरफ्तारी केर कोशिश तेज क' देना अछि।


text:
93% बच्चा मोबाईल लाबय छलथि, एहिसँ रिजल्ट 10% घटैत अछि
एहि शैक्षणिक सत्र सँ बैन लागू होएत, शिक्षकक मोबाइल व्यवहार पर सेहो पाबंदी रहत
समदिया
देश विदेश । अपन सबहक देशक चुनाव सबमे अक्सर टॉपर बच्चाक मोबाईल, लैपटॉप देनाई अहम एजेंडा रहैत अछि । जखन कि दुनियाँ क एकटा एहनों देश अछि जे अपन टॉपर्स कए गैजेट सबसँ दूर रखबाक प्रयास कए रहल अछि, ताकि टॉपर्स टॉप पर सतत बनल रहथि । ई देश अछि : फ्राँस । फ्राँस एहन पहिल देश बनल जे कानून बनाकए स्कूल सबमे बच्चाक मोबाईल अननाई बैन कए रहल अछि । देशक कानून निर्माण कमिटि एहि प्रस्ताव कए पास कय चुकल अछि । अगस्त-सितंबर सँ शुरु होए वला नबका सत्र सँ ई फ्राँस क सब स्कूल मे लागू भए जाएत । फ्रेंच एजेंसी ऑफ रेग्युलेटिंग टेलिकम्युनिकेशन क एकटा रिपोर्ट क अनुसार – 12 सँ 17 सालक 93% बच्चा मोबाईल लए कए स्कूल जाईत छथि, जखन कि 2005 मे ई आँकड़ा 72% छल । आब ई नबका कानून बच्चाक संगे शिक्षक पर सेहो लागू होएत। फ्राँस क शिक्षाविद स्कूल मे मोबाईल बैन करेबाक अपील करैत रहय छलथि । हुनक कहनाए छलनि – बच्चा सब क्लास में सेहो मोबाईल क इस्तमाल करैत रहय छथि। पीसा एजुकेशन इंडिकेटर क मोताबिक – शिक्षाक गुणवत्ता मे फ्राँस क रैंकिंग पछिला 5 साल मे 5 पायदान खसल अछि । एहि क पाछू क्लास मे बच्चाक द्वारा मोबाईल व्यवहार सेहो जिम्मेदार अछि । एहि क देखैत पछिला साल फ्राँस क आमचुनाव मे राष्ट्रपति इमैनुएल मैक्रो स्कूल मे मोबाईल बैन करेबाक वादा केने रहथि । हालांकि आब एतय विपक्ष क कहनाम छनि जे एतेक पैघ स्तर पर बैन लागू कए सकनाई संभव नहिं अछि । फ्राँस मे करीब 51 हजार प्राईमरी आ 7 हजार मिडिल स्कूल अछि । एहिमे सँ करीब 29 हजार स्कूल सब अपन-अपन स्तर सँ कैंपस मे मोबाईल बैन केने छल । आब नव कानून क तहत स्कूल सभकए ई जिम्मेदारी देल जायत जे ओ अपन कैंपस मे एहिक पालन सुनिश्चित करथि।
एक दिन मोबाईल आनय स एक सप्ताह स्कूल नहि एनाए जतेक नुकसान होईत अछि
की वाकई मे बच्चाक एकेडमिक प्रदर्शन आ हुनक मोबाईल लए कए स्कूल आबय के कोनो संबंध अछि? जवाब ताकय लेल लंदन स्कूल आफ इकोनॉमिक्स किछु समय पहिने एकटा शोध केने छल । नतीजा निकलल छल जे जाहि स्कूल सभ मे मोबाईल अननाए बैन अछि, ओतय बच्चाक प्रदर्शन 6 स 10% नीक रहैत अछि । एहि अध्ययन टीमक नेतृत्वकर्ता रिसर्चर रिचर्ड माफी कहय छथि । बेशक मोबाईल आ आन गैजेट पढ़ाई क नव तरीका सभकए हिस्सा अछि मुदा स्कूल मे मोबाईल आनय स बच्चाक ध्यान भटकि रहल अछि । एहि रिसर्च के हिसाब सँ – “क्लास मे मोबाईल आनय स बच्चाक एक दिन मे ओतेक नुकसान होएत अछि जतेक एक सप्ताह स्कूल नहिं आबय सँ होएत अछि।”


text:
विचार
– प्रवीण नारायण चौधरी
फोटो सहित परिचय – समूह केर नियम
दहेज मुक्त मिथिलाक समस्त सदस्यगण केँ कहल जाइत छन्हि जे सब कियो अपन-अपन परिचय फोटो सहित समूह पर जरूर राखू। आर समय-समय पर एकर औचित्य पर हम लिखैत आबि रहल छी, फेर लिखि रहल छीः
फोटो सहित परिचय केर अर्थ भेल जे एहि अभियान मे निडरता आ निःशंक बनिकय अहाँ सहभागिता दय रहल छी, अहाँ खुलिकय दहेज मुक्त समाज निर्माण हेतु एहि समूह मे शामिल भेलहुँ अछि आ ताहि लेल अपन परिचय सभक सामने वगैर कोनो हिचकिचाहट आ अपन अनुहार (फोटो) देखबैत अपन आत्मविश्वास के झलकी दोसरहु केँ दय रहल छी, प्रेरित करैत छियनि आनो केँ जे हमरा त चिन्हबे करू, अहाँ सेहो चिन्हार बनिकय एहि अभियान केँ आगू बढाउ।
मित्रगण! प्रस्तुत फोटो बाबाधाम यात्राकालक थिक। फेर समय आबि गेल जे माघ पूर्णिमा दिन देवाधिदेव महादेव – कामोद लिंग बाबा बैद्यनाथ केँ गंगाजल अर्पण करय लेल सुल्तानगंज मे गंगा स्नान कय केँ पीठ पर राखय वला कामर मे जल भरब आ “जय सीताराम जय जय सीताराम” महामंत्र केर कीर्तन सहित श्री जानकी-राघव जी केँ माफा मे बैसा शोभा यात्राक संग बाबाधाम धरि जायब। बहुते भक्त-श्रद्धालू एहि मे सहभागी बनता। अपने सब सेहो चलय चाहब त हार्दिक स्वागत अछि, आउ सुल्तानगंज मे भेटी १६ फरवरी विहाने (सकाले) ८ बजे गंगा घाट पर, ओतय नजदीके पंचानन बाबा आश्रम सँ ई यात्रा आरम्भ हेबाक निर्धारित अछि। सुल्तानगंज सँ निकलैत-निकलैत वैह १०-११ बाजिये जाइत छैक।
एहि मास मे बाबाधामक यात्रा एकटा अलगे आनन्द दैत अछि, हम लगभग १६ वर्ष सँ जा रहल छी। ऋतु-सन्धिक मौसम मे कहियो बेस जाड़ सेहो होइत छैक, यदा-कदा पानियो पड़य लगैत छैक, नहि त सामान्य अवस्था मे भोर खाली नहेबाक समय मे कनेक जाड़ लागत, बाद बाकी मस्त भ’ कय बम-बम करैत बाबाक बाट पर चलैत रहू। बेसी अपनहि मे लीन होयब त दर्द के अनुभव हुए लागत, थकावट आ पैरक फोका सब नजरि पड़य लागत… आ जँ बाबा मे लीन रहब त फेर शारीरिक दुःख-कष्ट जे भोगइये लेल गेलहुँ ओतय से सब किछु नहि बुझबैक। परमानन्द मे मगन भ’ जीवनक घोल-फचक्का सँ निजात पाबि अपन परमपिताक कोरा मे केना धियापुता केँ आनन्द अबैत छैक, बस तहिना मौज मे रहब। हर-हर महादेव!!
मिथिला आ बाबा बैद्यनाथ बीच बहुत रास अलौकिक सम्बन्ध छैक से त बुझले होयत बहुतो गोटा केँ। भैरवनाथ मिथिला घुमय एलाह आ मिथिलाक लोक केर आगत-भागत देखि किछु दिन बेसिये रुकि गेलाह मिथिला मे। मधुबनी जिलाक भैरवस्थान मे हिनक मन्दिर बहुत प्रसिद्ध अछि। बाद मे भैरवनाथ केँ बाबा बैद्यनाथ स्वप्न देलखिन आ कहलखिन जे ‘हउ भैरव! मिथिलाक लोक सब परापूर्वकाल सँ निष्ठावान् होइत रहल अछि, हिनका सब केँ कहि दहुन जे हमर सब कामना पूर्ति करयवला लिंग “श्री श्री १०८ रावणेश्वर महादेव” माता सतीक हृदय (चिताभूमि देवघर) पीठ मे विराजित अछि, ई लोकनि हुनकर सेवा करथि। हिनका सब केँ सम्पूर्ण मेवा ओहि सँ प्राप्त हेतनि। बस, भैरवनाथ सेहो सोचलथि जे जाहि मिथिलाक लोक हमरा एतेक नीक सँ खातिरदारी कयलथि अछि तिनका किछु त हमरो देबाके छल, बाबा बड नीक कयलनि जे मार्गदर्शन कय देलनि। बस, भोरे भैरवनाथ पूरे गामक लोक केँ बजाकय कहलथि। ओ कहलखिन जे पहिले बेर हम स्वयं विभिन्न रूप मे अहाँ सब केँ रस्ता देखबैत चलब।
मिथिलाक कामरथी ब्राह्मण लोकनि बड़ा बहादुर भेल करथि। ओ सब एहि बात लेल तुरन्त गछि लेलनि। भैरव बाँस काटि देलाह। मिथिला मे जेना कि अदौकाल सँ व्यवहार मे रहल अछि, डोमहि केर हाथक फुलडाली, चंगेरा, कोनियां कि सूप, डगरा आदि बाँसक बनल बस्तु सँ देव-पितर कर्म करबाक विधान तेँ बाबाधाम यात्रा लेल जे कामर बनाओल जेबाक छल ताहि लेल स्वयं भैरवनाथ बाँस काटि डोम केँ प्रदान कय कामर बनबौलनि, हुनकहि देल बाँसक दुनू बगल फूलडाली स्वरूपक डाली बान्हि जल रखबाक स्थान बनायल गेल। भैरवनाथ आगू-आगू, कामरथी सब पाछू-पाछू, शुरू भेल यात्रा गोसाउन केँ प्रणाम कय केँ। महीनों धरि लागि गेल गाम सँ गंगाकात, सेहो उत्तरवाहिनी गंगा, अर्थात् जतय सँ गंगा उत्तराभिमुख बहि रहल छलीह ताहि ठाम धरि सब कियो गेलाह आ ओतय गंगा स्नान कय, गंगा माय सँ बाबाक पूजा लेल जल माँगि कामर मे जल राखि, धूप-आरती करैत आ संग मे जीवनोपयोगी सब वस्तु बान्ह-छेक करैत सब कियो ‘बम-बम’ बजैत आगू बढलाह। अथाह रहल बाट केँ भैरवनाथक मार्गदर्शन मे टपैत चलि गेलाह। रोड़ी, पाथर, कंकड़, कांट, कुश, आदि सँ भरल मार्ग, कतहु ऊँच पहाड़ी, कतहु खाई, कतहु नदी, कतहु खेतक आड़ि, कतहु धूर… निकलैत रहलाह कमरथुआ सब आ अन्त मे पहुँचि गेलाह बैजू बाबा के नगरी मे। विध-विधान सँ पूजा कयलनि। सब कामरथी अपन ‘काम’ (कामना) बाबा सँ कहलनि। पूजा सम्पन्न भेलाक बाद सब केँ मार्गक थकावट हरण लेल भैरवनाथ धामहि पर विश्राम करय कहलथि आ पुनः सब कियो अपन-अपन घर वापसी कयलथि। ताहि वर्ष मिथिला धन-धान्य सँ सम्पन्न भ’ गेल। सब प्रसन्न भेलाह। एतेक पैघ सिद्धिक स्थल पाबि सभक हृदय प्रफूल्लित भेलनि। यैह कामरथी – अर्थात् कामना कय ओकरा पूरा करय लेल वीरतापूर्ण प्रयत्न कयनिहार सभ द्वारा शुरू कयल यात्रा सँ बाबाक कमरिया केँ मिथिलावासी ‘कमरथुआ’ कहल करैत छथि, अन्यत्र हिनका सब केँ कमरिया कहल जाइत छन्हि से गाथा अछि। विदित हो जे सुल्तानगंज सँ देवघर धरिक सम्पूर्ण बाट मे एहि कमरथुआ केर आवागमन सँ सारा व्यवस्था आइयो स्थापित हेबाक प्रमाण भेटैत अछि, आदि सँ अन्त धरि सेवा आ पूजा सब किछु करेबाक लेल सेवक सँ पूजारी (पंडाजी) धरि मैथिल मात्र भेटैत छथि एहि मार्ग मे।
वर्तमान समय बाबाधाम (देवघर) एकटा महान तीर्थ के रूप मे स्थापित अछि। वर्षों-वर्ष सँ हम स्वयं बाबाक एक भरिया कमरिया बनि साल मे ३ बेर बाबा लग पहुँचबाक प्रयत्न करैत छी। माघ पूर्णिमा, आषाढ़ पूर्णिमा (वा सावनक कोनो आनो दिन) आ आश्विन मास विजयादशमीक दोसर प्रात जल उठा बाबाधामक यात्रा करैत छी। एहि सँ नावरूपी शरीर सँ आत्मारूपी प्रवीण भवसागर पार उतरबाक अनुभव करैत रहैत छी। बाबाक अद्भुत कृपा बिना ई सब संभव नहि भ’ सकैत छैक। एहि लेल स्वयं मे विनयशीलता आ कर्मठता धारण करहे पड़ैत छैक। कमजोर मन या अशुद्ध आचरण सँ एहि पवित्र स्थलक यात्रा संभव नहि होइत छैक, तेँ सदिखन एतबे प्रयास करय पड़ैछ जे हमरा सँ कोनो अशुद्ध काज नहि हो, हमर मन सदिखन पवित्र रहय आ हम केकरो प्रति हिन्सक सोच-विचार मन मे कदापि नहि राखब। पापपूर्ण कर्म करब त सजाय भेटत। गलत भोग करब त शोग भेटबे करत। एहि सब तरहक पवित्र मनोभाव संग अपन निष्ठा, सत्यता, ईमानदारिता आदिक रक्षा कवच पहिरिकय मैदान मे उतरय पड़ैत छैक। आर एकटा लाइन छैक –
चिन्ता कथी के स्वयं ओ पुरारी
जाउ देवघर नगरिया बाबा के भरिया
- प्रेमी बाबा, परड़ी, सहरसा
त बिल्कुल एहि लाइन अनुसार हम सब सदिखन समर्पित रहिकय जीवनरूपी भवसागर मे शरीररूपी नाव संग आत्मारूपी स्वयं केँ सफलतापूर्वक सब डगर पार करैत अन्तिम मंजिल (मोक्ष) धरिक यात्रा सफल करय जाइ। आजुक यैह परिचय अपने सभक लेल, आशा करैत छी जे एहि अभियान मे अपने सभक योगदान सदिखन बनल रहत।
पूर्वोत्तरे प्रज्वलिका निधाने
श्रीबैद्यनाथं तमहं नमामि!!


text:
पटना । बिहार आइ-काल्हि काफी जबरदस्त बिजली संकट स जूझ रहल अछि। दरअसल, राज्य मे मांग क मुकाबले सिर्फ आधा बिजली उपलब्ध भ रहल अछि। एहि कारण स राज्य क ज्यादातर हिस्सा मे बिजली लंबा अवधि तक नहि भेट पाबि रहल अछि।
बिहार राज्य बिजली बोर्ड (बीएसईबी) क संयुक्त सचिव अरुण कुमार सिन्हा क कहब अछि, ‘एहि समय हमरा औसतन 1900 मेगावॉट क जरूरत अछि, जखनकि केंद्रीय पूल मे हमर हिस्सा 1500 मेगावॉट अछि, मुदा हमरा ओहि स मात्र 817 मेगावॉट बिजली भेट रहल अछि। एकर अलावा, कांटी (मुजफ्फरपुर) आ बरौनी थर्मल पावर स्टेशन स हमरा 140-150 मेगावॉट बिजली भेट रहल अछि। एहि कारण स राज्य मे बिजली क भारी किल्लत भ चुकल अछि। शहरी आ ग्रामीण इलाका, दूनू ठाम लोडशेडिंग कैल जा रहल अछि। हालांकि, एखन 10म आ 12म क परीक्षा कए देखैत राज्य सरकार देर राति मे बिजली क आपूर्ति सुनिश्चित करि रहल अछि।
सिन्हा क कहब अछि, ‘केंद्रीय पूल मे हमर हिस्सा 1550 मेगावॉट क अछि, मुदा हमरा कहियो 900 मेगावॉट स बेसी नहि भेटल अछि। अगर हमरा हमर जायज हिस्सा भेट जाए त बहुत हद तक बिहार मे बिजलीक समस्या मे सुधार भ सकैत अछि।Ó
एहि संबंध मे एकटा अधिकारी क कहब अछि,’एखन त मार्च क महीना अछि आ एहन हालत अछि, केंद्रक रवैया एहने रहल त गर्मी आ बरसात क पूरा नौ महीना बिहार अनहारे रहत। ओना, बोर्ड बाहर स बिजली कीनबा क कोशिश सेहो करि रहल अछि, मुदा एहि संबंध मेे ओकरा सरकार क इजाजत नहि भेटल अछि। बीएसईबी क कांटी आ बरौनी बिजली घर क कुल क्षमता 440 मेगावॉट अछि, मुदा काफी पुरान भ चुकल एहि बिजली घर स पूरा उत्पादन नहि भ पाबि रहल अछि।


text: वैशालीगढ़। बिहार क मुख्यमंत्री नीतीश कुमार कहलथि जे वैशाली क एक टा प्रमुख पर्यटक केंद्र क तौर पर विकसित करबाक लेल ओ केंद्र सरकार स गप करताह आ एहि ठाम उत्खनन काज कए आगू बढ़बाकलेल पुरातत्व सर्वेक्षण क एक टा दल कए पठेबाक आग्रह करताह। बिहार क नालंदा जिला क प्रमुख पर्यटक स्थल राजगीर मे पिछला महीना चारि दिन तक प्रवास करबा आ ओहि ठाम बौद्ध स्तूप परिसर मे अपन मंत्रिमंडल क बैठक करबाक बाद आब लोकतंत्र क जननी क रूप मे प्रख्यात वैशाली जिला क वैशालीगढ़ पहुंचला पर नीतीश एहि ठाम अवस्थित मौर्य काल क अशोक स्तंभ आ राजा विशाल क गढ़ कए अवलोकन केलथि। नीतीश भगवान महावीर क जन्मस्थली कोल्हा-बासेकुंड गेलथि आ विश्व शांतिस्तूप भगवान बुद्ध स जुड़ल अवशेष क अवलोकन केलथि आ संग्रहालय क भ्रमण केलथि। मुख्यमंत्री एहि ठाम सात करोड़ टका क लागत स स्पोट्र्स काम्पलेक्स आ अभिषेक पुष्करणी क जीर्णोद्धार काज क उद्घाटन केलथि। एकर बाद नीतीश चकवारा गाम जाकए बीज उत्पादन मे लागल किसान स भेंट केलथि आ ओहि ठाम क मशहूर फूलगोभी हलवा आ सुगंधित नेनुआ क संग भुजिया क स्वाद चखलथि। नीतीश कहलथि जे राष्ट्रीय धरोहर क रक्षा करबाक हुनकर सरकार क प्राथमिकता मे शामिल अछि आ तिरहुत प्रमंडल क आयुक्त एसएम राजू कए एहि क्षेत्र क विकास क लेल एकटा योजना तैयार करबाक कहताह ताकि सरकार हुनका लेल बजट मे राशि क प्रावधान करि सकत। मुख्यमंत्री नीतीश कुमार कहलथि जे बीज क प्रसंस्करण मे लागल एहि क्षेत्र क किसान कए सरकार द्वारा मदद कएल जाएत आ हुनकर बीज क गुणवत्ता क जांच क काज मे राजेंद्र कृषि विश्वविद्यालय क वैज्ञानिक कए लगाएल जाएत। नीतीश कहलथि जे बिहार मे विदेशी पर्यटक क संख्या पिछला साल क एक लाख क तुलना मे आब बढ़कए 3.5 लाख पहुंच गेल अछि। मुख्यमंत्री कहलथि जे प्रदेश मे विदेशी पर्यटक क संख्या मे आओर वृद्धि करबाक लेल मेहनत करबाक होएत।


text:
महंगाई पर गंभीर चर्चाक बाद सदन स बाहर कांग्रेसी सांसद स हल्का हंसी मजाक करैत भाजपा सांसद शाहनवाज हुसैन आ वरूण गांधी
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
जुड़ शीतल
जुड़ शीतल या मैथिल नव वर्ष या मिथिला दिवस मिथिलाक नव वर्षक उमङ्गक दिन छी। ई दिन विक्रम सम्वत क्यालेण्डरमे बैशाख महिनाक प्रथम दिन पड़ैत अछि। मैथिल लोकसभ एहि दिन करी-बरी आदि केराक पात पर खाएत छैक। ई दिन प्रायः अङ्ग्रेजी क्यालेण्डरक १४ अप्रिल पड़ैत अछि।
ई दिन सँ एक दिन पूर्व माने १३ अप्रिल कऽ सतुवाएन सेहो मनाओल जाइत अछि, जाहिमे लोकसभ सतुआक खान पिअन करैत अछि।
उत्पत्ति एवम् महत्त्व[सम्पादन करी]
आधिकारिक महत्त्व[सम्पादन करी]
बहुतरास आवाज उठलाक बाद, बिहार सरकारद्वारा एहि दिनकेंँ आधिकारिक मान्यता सन् २०११ मे मिथिला दिवसक रूप मे देनए छल। प्रत्येक वर्ष एहि दिनमे बिहार सरकारद्वारा सार्वजनिक बिदा घोषित रहैत अछि।


text:
नवका- पुरनका लेख सर्च करु...
हरिमोहन झा जीक जयंती
कन्यादान आओर खट्टर ककाक तरंग जैसन मैथिलीक प्रसिद्ध रचनाक लेखक प्रो हरिमोहन झा जीक जन्मशतीवार्षिकी समारोह केर आयोजन दरभंगा मे कएल गेल. समारोह केर आयोजन सीएम कॉलेज के कर्पूरी ललित भवन मे कएल गेल. साहित्य अकादमी केर सहयोग से भेल दु दिन केर एहि आयोजन मे काव्य संध्या सेहो भेल. जन्मशती वार्षिकी समारोह मे मैथिली साहित्य जगत केर तमाम साहित्यकार मौजूद छलाह. साहित्यकार सभ अपन- अपन आलेखक पाठ सेहो कएलाह.
हास्य सम्राट प्रो. हरिमोहन झा जीक जन्मशती समारोह के पांच सत्र मे भेल संगोष्ठी मे हिनकर व्यक्तित्व आओर कृतित्व पर केन्द्रित 25 आलेख केर पाठ कएल गेल. ललित नारायण मिथिला विश्वविद्यालय के कुलपति प्रो. मिश्रीलाल ठाकुर एहि संगोष्ठी के उद्घाटन कएलथिन्ह. जखन कि पांचु सत्र केर अध्यक्षता अलग- अलग डा. सुरेश्वर झा... डा. भीमनाथ झा... डा. देवकांत झा... डा. विभूति आनंद आओर आचार्य सोमदेव कएलखिन्ह. एहि अवसर पर डॉ रत्नेश्वर जी डॉ हरिमोहन झाक समय व साहित्य विषय पर आलेखक पाठ कएलथिन्ह. समारोह मे मनमोहन झा जी प्रो हरिमोहन झाक जीवन आ साहित्य... नवोनाथ झा जी कुंवर बाजितपुर की साहित्यिक परंपरा व हरिमोहन झा... आओर भूपेंद्र कुमार चौधरी जी हरिमोहन झा व दरभंगा विषय पर आलेख केर पाठ कएलथिन्ह. प्रकांड विद्वान डा. रामदेव झा के वक्तव्य सं संगोष्ठी केर समापन भेल. संगोष्ठी के दौरान चार दिनक पुस्तक प्रदर्शनी केर आयोजन सेहो कएल गेल. एहि मे अकादमी केर हिन्दी... उर्दू... मैथिली... अंग्रेजी आओर बंगला भाषा केर पुस्तक राखल गेल .
हरिमोहन झा जीक जन्म १८ सितम्बर १९०८ के वैशाली जिलाक कुमर बाजितपुर गाम मे भेल छलन्हि. हिनकर मैथिली कृति कन्यादान...द्विरागमन... प्रणम्य देवता... रंगशाला... चर्चरी... खट्टर ककाक तरंग आओर एकादशी अछि. हिनकर जीवन यात्रा पोथी पर हिनका साहित्य अकादमी केर पुरस्कार सेहो मिलल छनि. मैथिली केर लोकप्रिय बनावय मे हरिमोहन जीक अतुल्य योगदान छनि. हिनकर रचना कालजयी अछि. आइयो मैथिली मे सभ सं बेसि हिनके किताब पढ़ल जाए छनि. दोसर के त छोड़ु हमहु मैथिली मे हिनके किताब सभ सं बेसि पढ़ने छी आओक हिनकर किताब के ई खुबी छनि जे एक बेर पढ़ला सं मन नहिं भरत.
हास्य सम्राट प्रो. हरिमोहन झा जीक जन्मशती समारोह के पांच सत्र मे भेल संगोष्ठी मे हिनकर व्यक्तित्व आओर कृतित्व पर केन्द्रित 25 आलेख केर पाठ कएल गेल. ललित नारायण मिथिला विश्वविद्यालय के कुलपति प्रो. मिश्रीलाल ठाकुर एहि संगोष्ठी के उद्घाटन कएलथिन्ह. जखन कि पांचु सत्र केर अध्यक्षता अलग- अलग डा. सुरेश्वर झा... डा. भीमनाथ झा... डा. देवकांत झा... डा. विभूति आनंद आओर आचार्य सोमदेव कएलखिन्ह. एहि अवसर पर डॉ रत्नेश्वर जी डॉ हरिमोहन झाक समय व साहित्य विषय पर आलेखक पाठ कएलथिन्ह. समारोह मे मनमोहन झा जी प्रो हरिमोहन झाक जीवन आ साहित्य... नवोनाथ झा जी कुंवर बाजितपुर की साहित्यिक परंपरा व हरिमोहन झा... आओर भूपेंद्र कुमार चौधरी जी हरिमोहन झा व दरभंगा विषय पर आलेख केर पाठ कएलथिन्ह. प्रकांड विद्वान डा. रामदेव झा के वक्तव्य सं संगोष्ठी केर समापन भेल. संगोष्ठी के दौरान चार दिनक पुस्तक प्रदर्शनी केर आयोजन सेहो कएल गेल. एहि मे अकादमी केर हिन्दी... उर्दू... मैथिली... अंग्रेजी आओर बंगला भाषा केर पुस्तक राखल गेल .
हरिमोहन झा जीक जन्म १८ सितम्बर १९०८ के वैशाली जिलाक कुमर बाजितपुर गाम मे भेल छलन्हि. हिनकर मैथिली कृति कन्यादान...द्विरागमन... प्रणम्य देवता... रंगशाला... चर्चरी... खट्टर ककाक तरंग आओर एकादशी अछि. हिनकर जीवन यात्रा पोथी पर हिनका साहित्य अकादमी केर पुरस्कार सेहो मिलल छनि. मैथिली केर लोकप्रिय बनावय मे हरिमोहन जीक अतुल्य योगदान छनि. हिनकर रचना कालजयी अछि. आइयो मैथिली मे सभ सं बेसि हिनके किताब पढ़ल जाए छनि. दोसर के त छोड़ु हमहु मैथिली मे हिनके किताब सभ सं बेसि पढ़ने छी आओक हिनकर किताब के ई खुबी छनि जे एक बेर पढ़ला सं मन नहिं भरत.
सदस्यता लें टिप्पणियाँ भेजें (Atom)


text:
दरभंगा [सुमित]:- 50,000 क आबादी बला माऊँबेहट गाँवक लोग आजुक समय मे सेहो शिक्षा,स्वास्थ्य,सड़क जहैत मुलभुत सुविधा स वंचित छैथ।केंद व राज्य सरकारक ओर स किछु बुनियादी सुविधा उपलब्ध करेबाक ल क नाना प्रकारक योजना त चलाओल जा रहल अछि, मुदा एही गांवक हकीकत एही सबस विपरीत अछि।सबस विकट समस्या एही गांवक बच्चा केर गुणवत्तापूर्ण शिक्षा भेटबाक ल क अछि।विद्यालय में भवन और शिक्षक केर अभाव अछि।भवनक अभाव में एही गांवक एकमात्र प्लस टू उच्च विद्यालय हेलीपेड पर चैल रहल अछि।एही गाँव में जल निकलबाक लेल नाली के कोनो व्यवस्था नैय अछि। बरसातक समय में रोड सब पैन में डूइब जाइत अछि।रोजगार केर अभाव में लोग सब पंजाब,हरियाणा,महाराष्ट्र व ओर कैको राज्य के पलायन क रहल छैथ।किसान सबहक खेतक सिंचाई के व्यवस्था नदारत अछि।स्वास्थ्य केंद्र बंद रहैय स लोग स्वास्थ्य सेवा स वंचित रहैय छैथ।बीमार होबअ पर गाँवक लोग सात किलोमीटर दूर मनीगाछी पीएचसी इलाजक लेल जाइत छैथ। पशु चिकित्सा केंद्रक सेहो अभाव अछि।एही गाँव में कमाली टोला स नब्बी चौक होइत उच्च विद्यालय तक प्रधानमंत्री ग्राम सड़क योजना स बनैय बला सड़कक निर्माण 6 वर्ष में सेहो पूरा नैय भ सकल हन।
माऊँबेहट गाँवक समस्या के लक मिथिला स्टूडेंट यूनियनक सुमित माऊँबेहटिया ओही गाँवक लोग स गाँवक समस्या पर बात केलैथ। जेहिमे गाँवक लोग सब खुइलक अप्पन समस्या के रखलैथ ।और गाँवक लोग सब कहलैथ कि प्रधानमंत्री आवास योजना में बिचौलियौ द्वारा आवास सहायकक साथ मिल क लूटखसोट करबाक सेहो सुचना भेटल हन।एही सब के कारण ग्रामीण में रोष अछि।यी गाँव बाढ़ग्रस्त क्षेत्र में सेहो आबैय यै। पिछला साल एही गाँवक खेत सब में बाइढ़क पैन आबैय स खेत सबहक फसल नष्ट भ गेल छल ,जेहि पर ने त स्थानीय नेता कोनो सुबिधा किसान के दिया सकलैथ और ने ही कोनो सरकार।और सबस पैघ समस्याक बात यी अछि कि 50,000 हजारक आबादी बला गाँव में शिक्षा ,स्वास्थ्य ,रोजगार,सड़क, इत्यादि चीजक अभाव अछि।जे की दुर्भाग्यपूर्ण अछि।और एही पंचायतक प्लस टू उच्च विद्यालय भवनक अभाव में हेलीपैड पर चलाओल जा रहल अछि।
एही सब बात पर ने कोनो स्थानीय नेता कोनो तरहक पहल क रहल छैथ, और ने कोनो सरकारी विभागक पदाधिकारी।
स


text:
मुजफ्फरपुर : भारतीय रेलक अजब-गजब खिस्सा सभ लगातार सुनबाक लेल भेटैत रहैत अछि। एहिबेर किछु एहन समाद सोझाँ आयल अछि जे भारतीय रेल आ एकर व्यवस्था पर सीधा सवालिया निशान लगाबैत अछि। यात्रा और यात्रीकेँ कोन तरहें परेशान कयल जाएत छैक से कने अहूँसभ पढियउ।
आब स्टेशन पर ठार रेलगाड़ीकेँ चलेबाक लेल कउनो सिग्नलक इंतजार नहि बल्कि लोको पायलट आ गार्डक इंतजार करै पड़ैत छैक। सिग्नल भेटलाक बादो गार्ड आ लोको पायलटके तैनाती नहि होबाक कारणे ट्रेन स्टेशने पर ठार रहैत छैक। हालहिं अहितरहक कतेकोरास लापरवाही देखबाक लेल भेटल होयत।
विदित हो जे प्लेटफार्म संख्या पाँच सँ दुपहर तीन बजे पाटलिपुत्र जाय बला डीएमयू ट्रेनके चलेबाक लेल स्टेशनमास्टर अपन पूरा तैयारी कय लेने छलाह। दुपहर 2:55 बजे स्टेशनमास्टर क्रू लॉबी कार्यालयमे इंचार्जकेँ गार्ड आओर लोको पायलटकेँ इंजन पर तैनात करबाक लेल कहलनि। तकरा बाद पैनल केबिनके कर्मी लोकनिकेँ सिग्नल देबाक लेल कहल गेलनि। पैनलकर्मी द्वारा केबिनसँ सिग्नल देलाक बादो ट्रेन प्लेटफार्म पर जस केर तस ठार छल। पाँच मिनट धरि ट्रेनके प्लेटफार्मसँ नहि खुललाक बाद पता केलापर गार्ड आ लोको पायलटकेँ स्टेशन स्थित एसी कार्यालयमे आराम करैत पाओल गेलैन्ह। मामलाकेँ बढ़ैत देखि स्टेशनमास्टर दौड़कय क्रू लॉबी कार्यालयमे इंचार्जसँ यथाशीघ्र ठार इंजन पर लोको पायलट आओर गार्डके पठेबाक लेल कहलनि।
जनतब हो जे अहि लापरवाहीकेँ कारण मौर्य एक्सप्रेस जे हाजीपुर रेलमार्गसँ आबि रहल छल ओकरा माड़ीपुरमे 20 मिनट धरि रूकै पड़लैक आ उक्त ट्रेन स्टेशन पर देरीसँ आयल। रेलकर्मी अनुसार क्रू लॉबी कार्यालयमे एक घंटा पहिने लोको पायलट आओर गार्डकेँ साइन कयल गेल छल मुदा दुनूगोटे ट्रेनमे जेबाक बदला आराम कय रहल छलाह। अहितरहक स्थिति प्रायः रोज रहैत छैक। रेलकर्मी लोकनिक अहितरहक लापरवाहीकेँ कारण रोज अनेकों ट्रेन अपन गंतव्य धरि देरीसँ पहुँचैत अछि आओर एहिसँ आम जनमानस एवं यात्रीकेँ भारी दिक्कतक सामना करै पड़ैत छन्हि।


text:
नेपाल, भारत आर मिथिला
सर्वविदित अछि जे विश्व केर एकमात्र ‘हिन्दू राष्ट्र’ जे कहियो पराधीन नहि भेल ओ ‘नेपाल’ थीक। नेपाल नाम कहिया सँ भेल इहो बड रुचिगर जानकारी होयत, मुदा इतिहास एहि राष्ट्र केँ ‘हिमालयन राज्य’ केर रूप मे जनैत अछि आ बहुत बादो धरि, कहि सकैत छी जे हालो धरि विश्व परिवेश मे जाबत ‘द हिमालयन किंगडम अफ नेपाल’ नहि कहबैक, तऽ बहुत लोक अन्जान रहि सकैत छथि। एकटा बात आर कहब से इच्छा जागल अछि, राजनीतिक रूप सँ नेपाल केर परिभाषा जे किछु हो, लोकाचार मे एहि राष्ट्रक पहिचान बहुत विलक्षण आ पूर्वकालिक अछि। एहि सन्दर्भ अपन १९९७ केर चीन यात्रा सँ जुडल एक संस्मरण राखय लेल चाहब, नानजिंग विश्वविद्यालय केर किछु विद्यार्थी सब संग संध्याकाल गुआंगझाउ (कैन्टन) ब्यापारिक मेला उपरान्त आपसी मनोरंजनक माहौल मे बात चलि रहल छल। चूँकि हमहुँ एक नेपाल ब्यापारिक प्रतिनिधि रूप मे उपरोक्त मेला मे सहभागी भेल रही, तैँ अपन परिचय देबाक क्रम मे नेपाल कहिते ओ सब ‘इन्दू-इन्दू’ करय लागल। गला मे रुद्राक्षक माला आ टीका-चानन आदि देखि शायद हिन्दू कहि रहल छल कि… फेर ओ सब राजकपुर द्वारा गायल गीत आ किछु हिन्दी फिल्म केर चर्चा करय लागल… नेपाल कतय अछि से पूछय लागल… विस्मित भेलहुँ एहि लेल जे नेपाल मे राजनीतिक रूप सँ दुइ देशक बड पैघ महत्त्व छैक, एक भारत तथा दोसर चीन। नेपाल एहि दू देशक बीच अट्टालिकारूपी विशाल पर्वत ‘हिमालय’ केर कोरा मे अवस्थित एक राष्ट्र थीक आ चीन केर पडोसी थीक यैह बात ओहि स्नातक पास विद्यार्थी सबकेँ नहि पता छलैक।
हम मोरंग मे रहि रहल छी। मोरंग हमरा लोकनिक बाबा आदम सँ कर्मथली रहल अछि। आब तेसर पीढी निकैल रहल अछि। हरिहर काका जेना कथा सब सुनबैत छलाह ताहि अनुसारे विराटनगर पहिने पूर्ण जंगल छल आ एतय खतरनाक मच्छड वास करैत छल। एतुका सब सँ खतरनाक संक्रामक रोग मलेरिया छलैक। लोक जखन एहि जंगल मे प्रवेश करैत छल तऽ अपन अंगा (वस्त्र) निशानीक तौर पर बाहरे कतहु टाँगि दैत छलैक – ई सोचि जे जौँ कहीं बीमारी सँ मृत्यु भऽ जायत तऽ लोक ई बुझि सकत जे मोरंग गेलैक तऽ ओकरो बीमारी भेला सँ मृत्यु भऽ गेलैक… आदि। यैह कारण छैक जे मिथिलावासी बीच एकटा कहावत अत्यन्त प्रचलित भेलैक – जाइत छह मोरंग तऽ कपार जेतह संगे… जे कहावत नेपाल बनि गेला उपरान्त कहेलैक ‘जाइत छह नेपाल तऽ कपार जेतह संगे’। १९८५ ई. आसपास विराटनगर औद्योगिक नगरी आ नेपालक दोसर महानगर केर रूप मे पहिचान स्थापित कय चुकल छल। १९९० मे जखन बहुदलीय प्रजातंत्र केर नव संविधान नेपाल मे लागू भेलैक तहिया सँ विराटनगर मे औद्योगिक आवोहवा काफी बढि गेलैक। हिसाब सँ देखल जाय तऽ नेपाल लेल औद्योगिक क्रान्ति शुरु होयबाक वर्ष १९९० केँ मानल जा सकैत अछि।
१९९५ ई. सँ माओवादी विद्रोह केर शुरुआत होइतो औद्योगिक विकास केर क्रम ततेक बाधित नहि भेलैक। लगभग २००० ई. धरि एहि सब मे उत्तरोत्तर प्रगति होइते रहलैक। कारण जे सर्वोपरि हमरा बुझायल ओ यैह जे ‘१९९१ ई. मे नेपाल आ भारत बीच ब्यापारिक समझौता – नेपाली वस्तु केर भारत मे खुल्ला बाजार उपलब्ध करेबाक सुविधा यानि प्रिफरेन्सियल एन्ट्री’। एतय चाउर, आँटा, मैदा, तेल, दाइल, बिस्कुट, साबुन मिल सँ ऊपर पैघ-पैघ वनस्पति घी, टेक्सटाइल, यार्न, प्लास्टीक प्रोडक्ट्स, रबड प्रोडक्ट्स, वायर आ इलेक्ट्रीक गुड्स, नुडल्स, स्नैक्स सहित विभिन्न अन्य खाद्य प्रशोधन उद्योग केर एतय विकास भेल। विराटनगर सहित नेपाल केर विभिन्न भाग मे औद्योगिक विकासक खुशनुमा माहौल बनि गेल। हलाँकि नेपालक राजनीतिक अपरिपक्वता आ भारत प्रति आशंका-शंका केर दृष्टिकोण सँ बहुत योजना अधर मे लटैक गेल, राजनैतिक अवस्था एतबे कमजोर जे हाल धरि कोनो एक नेतृत्वक सरकार २ वर्ष सँ फाजिल एतय शासन नहि चला सकल अछि आ एखन धरि कतेको प्रकारक संविधान एहि छोट राष्ट्र मे प्रवेश पाबि सफलता लेल तरसैत रहल अछि। लोक मे जाहि तरहक आत्म-प्रसन्नता पसरबाक चाही ताहि लेल एखन धरि लोक लालायिते अछि। भारत द्वारा एहि ठामक अर्थतन्त्र केँ पूर्ण सहयोगात्मक रुखि अपनेलाक बावजूद हमरा बुझने राजनैतिक अपरिपक्वता आ बिन बातक-बात मे भारत प्रति आशंकित रहि कोनो दीर्घकालीन जनहितकारी परियोजना पर कार्य शुरु नहि कैल जेबाक कारणे अवस्था दिन-ब-दिन बिगडैते रहि गेल अछि।
एतय भारतीय कूटनीतिक हस्तक्षेप पर कतेको तरहक बात आम जनमानस मे नित्य बहस केर विषय बनैत अछि। हमर औकात रहय नहि रहय लेकिन जखन राजनैतिक बहस मे सहभागी बनब तऽ भारतक ‘रा’ सँ लैत भारतीय राजनयिक केर डिक्टेटरशीप सँ नेपाली राजनेता केर प्रभावित होयबाक कथा-गाथा खूब बाजब-सुनब! जखन कि नेपाल मे अन्तर्राष्ट्रीय समुदाय युरोपियन राष्ट्र, अमेरिका, अन्य एशियन मुल्क सहित राष्ट्रसंघ केर सेहो नीक पहुँच अछि; एहि भूमिक उपयोग दुइ राष्ट्र भारत तथा चीन केर बीच नेपाल केँ दहोंदिशिया भूमिका प्रदान कय कतेको प्रकारक ‘बुढियाक फूइस’ व्युहरचना सब सेहो रचल जाइत सुनैत रहल छी…. लेकिन यथार्थ विकास आ प्रभाव मात्र भारतक दृष्टिगोचर होइत अछि। भारत द्वारा हजारों करोड केर अनुदान सँ सडक, बिजली, स्वास्थ्य, संचार, परिवहन, लोकस्वास्थ्य, शिक्षा सहित जनहित केर विभिन्न क्रियाकलाप कैल जाइत अछि। भारत एकमात्र प्राकृतिक मित्र राष्ट्र आ पडोसी केर भूमिका मे देखाइत अछि जाहि सँ लोकचर्या प्रत्यक्षत: प्रभावित बुझाइत अछि। लेकिन राजनैतिक मानसिकता बिना बातक बात आर मुद्दा आदि सँ एहि दुइ देशक सुमधुर सम्बन्ध पर अराजक टिप्पणी करैत आम जनहित केर बहुत कार्य केँ अपने सँ अपने बाधित करैत देखाइत छथि। नेपाल मे पर्यटन हो, उद्योग हो, व्यवसाय हो, भौतिक पूर्वाधार (सडक, संचार, शिक्षा, स्वास्थ्य, आद सम्बन्धी) विकास हो… सब मे भारत सर्वोपरि सहयोगीक भूमिका मे रहैत अछि। नेपालक सर्वाधिक प्रचुरता जल-संसाधन, प्राकृतिक वन, जडी-बुटी, खदान, आदि केर दोहन मे विशाल संभावना रहैत केवल शंका-उपशंका केर चलतबे समुचित दोहन आइ धरि संभव नहि भऽ सकल अछि। भुटान केर उदाहरण सोझाँ देखितो नेपालक राजनैतिक मानसिकता ओतेक सुदृढ नहि जे भारत संग विश्व बैंक व अन्य लगानीकर्ता देश सहित एक त्रिपक्षीय समझौता करितो कोनो प्रकारक दीर्घकालीन परियोजना सँ एहि ठाम समृद्धिरूपिणी लक्ष्मी केर आवाहन कैल जा सकय! मात्र छूछ राजनीति सँ ‘ढेर जोगी, मठ उजाड’ केर कथनी केँ चरितार्थ कैल जा रहल अछि आइ धरि।
नेपाल आर भारत बीच सुमधुर सम्बन्ध केँ बहुते रास समीक्षक अपना तरहें समीक्षा करैत आबि रहल छथि। बेसी लोक ऊपरे सँ शुरु करैत छथि, जैड पकडि प्राकृतिक न्यायपूर्ण आलेख देखबा लेल आँखि तरसैते रहल अछि। भारत आर नेपाल, एहि दुओ देशक अवस्थिति मात्र किछु सौ वर्षक इतिहास देखला सँ नहि वरन् एकर जैड मे सनातनकालीन इतिहास देखैत समीक्षा करब जरुरी अछि। लिखित इतिहास केर कमाप्ति एहि मे भले बाधक हो, मुदा समग्र इतिहास केँ एकत्रित भाव सँ निरीक्षण एकटा ठोस आधार प्रदान कय सकैत अछि जे आखिर कोन आधार पर नेपाल देश केर संरचना विकास सँ लैत संवैधानिक अवस्था केँ मजबूती प्रदान कैल सकैत अछि। एहि मे वर्तमान भारत सरकार आर नेपाल सरकार केँ कोन तरहें आपसी जुडाव बनेबाक चाही आर कोना दुनु राष्ट्रक सीमा, साधन, संस्कार, सभ्यता तथा संस्कृतिकेँ अक्षुण्ण राखल जा सकैत अछि। एहि मादे हम चाहब जे संपूर्ण भारतवर्ष केर ओहि काल सँ देखल जाय जतय सँ विदेशी आक्रमणकारी एतुका अस्मिता केँ नोंच-पटक शुरु कयलक।
एगो कहबी आधुनिक मिथिला मे बड प्रसिद्धि पेलक – न्याय लेल गोरखा जाउ, शिक्षा लेल काशी जाउ। गोरखा राजा यानि गुरु गोरखनाथ केर शिष्यक राज्य मे न्याय-व्यवस्था मजबूत सैन्य व्यवस्थाक कारणे गंगा उत्तर पूरा प्रसिद्धि पेलक। गोरखा राजा पृथ्वी नारायण शाह द्वारा नेपाल केर एकीकरण पूर्व एतय बाइस राज्य, चौबीस राज्य केर चर्चा अबैत अछि। गोरखा सेना आ तिरहुतिया सेना केर चर्चा सेहो अबैत अछि। विद्यापति सेहो बनैली आ सिम्रौनगढ राज्य मे गुप्तवास केलैन जे वर्तमान नेपाल मे पडैत अछि। ऐतिहासिक परापूर्वकाल सँ हिमालय राज न्याय लेल प्रसिद्ध रहबाक बात प्रमाणित अछि। महाभारतकाल मे पाण्डव सेहो राजा विराट केर प्रदेश मे शरण लेबाक गाथा प्रचलित अछि। वैदिक प्रमाण सँ सेहो वराह अवतार एहि पर्वत प्रदेश मे होइत गर्त मे गेल धराधाम केँ विष्णु वराहरूप धरि पुन: प्रकट करबाक न्याय एतहि चरितार्थ भेल अछि। आइयो वराहक्षेत्र हिन्दू धर्मावलम्बी लेल ओतबे प्रासंगिक आ दर्शनीय अछि। गोरखा राजा केर प्रसिद्ध न्याय आर सुसंगठित सैन्यबल केर बदौलत समस्त २२ वा २४ अलग-अलग राज्य (जे आजुक नेपाल तथा भारतक गंगा उत्तर रहबाक प्रमाण उपलब्ध अछि) केर राजा केँ आपसी समझौता मे विकट परिस्थिति मे एक केलक, जकरा ‘वृहत्तर नेपाल’ केर संज्ञा सेहो देल जाइत अछि आर एहि आधार पर नेपालक किछु राजनीतिक विचारधारा अंग्रेज संग भेल समझौता यानि सुगौली संधि केँ खारिज करैत पूर्वकालिक वृहत्तर नेपाल तर्ज पर सीमाकरण सेहो चाहैत छथि, हलाँकि १९५० केर शान्ति तथा मैत्री समझौता द्वारा पूर्व केर समझौता केँ यथास्थिति मे मानि जेबाक ऐतिहासिक संधि नेपाल-भारत बीच मेरुदण्ड केर रूप मे काज करैत अछि आर विश्व परिवेश द्वारा – राष्ट्रसंघ द्वारा पर्यन्त एहि केँ मान्यता भेटल अछि, सुगौली संधि तक पुनरावृत्ति केर प्रासंगिकता पर प्रश्न एहि कारण सँ लगैत अछि जे जँ वृहत्तर नेपाल केर पुनरावृत्ति होयत तऽ ओहु सँ पूर्व जाइत समस्त छोट-छोट राज्य जेकर एकीकरण मित्रतापूर्वक वा सैन्यबल केर प्रयोग सँ भेल तेकरो किऐक नहि पुनरावृत्ति कैल जाय, आखिर स्वतंत्रता तऽ सबकेँ पसिन पडैत छैक आर नेपाल मे सेहो विगत २५० वर्षक राजतंत्र गोरखा मूलक नेपाली-खसभाषी छोडि अन्य भाषाभाषी, संस्कृति, सामाजिकता, भूगोल केँ दोसर दर्जाक नागरिक समान उत्पीडण आ दमनपूर्ण शासनक विशाल कलंकित इतिहास सेहो ठाड्ह कय लेने छैक। आइ वर्तमान मे जाहि तरहक मुक्ति आन्दोलन सब नेपाल मे एकटा निश्चित ‘संविधान’ तक निर्माण करय देबा मे बाधक बनल छैक तेकरो समाधान तऽ चाहबे करी? आ कि मात्र विभिन्न बहन्ना, विदेशी हस्तक्षेप, अनर्गल मध्यस्थता आदि केर निहु मे नेपालक अन्य भाषा-भाषी, संस्कृति, इतिहास, पहिचान केँ जबरदस्ती ‘नेपालीकरण’ करैत सम्मान पेबाक कोनो जादुइ निराकरण भेटबाक संभावना छैक?
१९४७ ई. मे भारत ब्रिटिश शासन सँ स्वतंत्रता पबैत जाहि तरहें भुटान, सिक्किम, नेपाल, पाकिस्तान आदि मित्रराष्ट्र केँ मान्यता देलकैक आर बाद मे नेपाली राजा त्रिभुवन सेहो काश्मीरी राजा समान अपन देश केँ भारत मे विलय करबाक प्रस्तावक संग दिल्ली पहुँचलो उपरान्त ‘नेपाली राष्ट्रपिता’केर पदवी सहित नेपालक स्वतंत्र अस्मिता संरक्षित रखबाक तात्कालीन प्रधानमंत्री जवाहरलाल नेहरु केर देल मान संग नेपाल लौटला, संग मे सुप्रसिद्ध प्रजातंत्रवादी विश्वेश्वर प्रसाद कोइराला समान स्वच्छ राजनीतिकर्मी द्वारा नेपाल केर प्रजातांत्रिक सरकार बनल ताहि संस्कृति केँ आइयो आरो बेहतर सम्बन्ध संग निर्वहन करबाक आवश्यकता स्पष्ट छैक। हलाँकि सत्ताक केन्द्र राजपरिवार आर राजनैतिक शक्ति बीच जेना समुद्रमंथनक अमृत लेल देवता-दानवक मल्लयुद्ध बनि आम नेपाली जनमानसकेँ मात्र पीसि रहल हौउक, वर्तमान अवस्था मे राजपरिवार एकटा सबल पक्ष रहितो उपेक्षित रूप सँ किनारा लगायल जेबाक उद्धरण सोझाँ मे देखाइत छैक। जरुरत छैक जे सब पक्ष केँ सम्मानजनक अवस्था मे आनल जाय, सबकेँ समुचित न्याय दैत हिमालय राजाक एहि राज्य केँ पूर्ण स्वायत्त राष्ट्र बनायल जाय।
भारत मे नव-निर्वाचित सरकार आर प्रखर हिन्दूवादी नेता प्रधानमंत्री नरेन्द्र मोदी केर निर्वाचन सँ एक बेर फेर नेपाल ‘हिन्दू राष्ट्र’ बनतैक एहि तरहक फुसफुस्सी एक-दोसरक मुह सँ सुनाइत छैक। संवैधानिक परिवर्तन लेल नेपाल मे संसद केँ मात्र अधिकार छैक, लेकिन भारत मे बनल सरकार सँ नेपाल मे परिवर्तन देखबाक एकटा अजीबोगरीब सिलसिला एतय स्वस्फूर्त चलैत रहल छैक, चलि रहल छैक। ई मात्र अफवाह थिकैक। यथार्थ परिवर्तन लेल एकटा पडोसी मित्रराष्ट्र अपन सदिच्छारूपी भावना सेहो व्यक्त करौक, मुदा परिवर्तन सदैव एहि देशक विधान निर्माता यानि संविधान सभा द्वितीय केर चुनल गेल ६०१ सभासद टा हेतैक। विडंबना तऽ नेपाल मे एहेन छैक जे हाल धरि ५७५ विधायक संविधान सभा भवन मे हाजिरी लगबैत छैक, २६ टा विधायक केर मनोनयन एखन धरि अधर मे छैक जखन कि आब लगभग ९ महीना बीतय जा रहलैक अछि। आइ सँ नेपाल केर भ्रमण पर भारतीय विदेश मंत्री सुषमा स्वराज आबि रहल छथि। हुनका सोझाँ भारतीय राजनयिक तथा खुफियातंत्र द्वारा जाहि तरहक एजेन्डा सोझाँ राखल जायत ताहि पर नेपाली पक्ष द्वारा अग्रसारित एजेन्डा केर समीक्षा करैत एक बेर पुन: द्विपक्षीय समझौता हेबाक उम्मीद राखू, जे अगस्त केर प्रथम सप्ताह प्रधानमंत्री नरेन्द्र मोदी केर यात्राक दौरान अन्तिम हस्ताक्षरित हेतैक। कहबाक प्रयोजन नहि, जे प्राकृतिक न्याय छैक ताहि अनुरूपे दुनू राष्ट्रक बीच आपसी मित्रता केँ प्रगाढ करबाक पूर्ण प्रयास कैल जेतैक। विपक्षी दल माओवादी तथा मधेशवादी सब सेहो वर्तमान यात्रा केँ सकारात्मक रूप मे लैत सुन्दर भविष्य निर्माण लेल दीर्घकालीन समझौता पर बेसी जोर देथिन ई उम्मीद टा कैल जा सकैत छैक।
भारतीय प्रधानमंत्री मिथिलाक आदिकालीन राजधानी जनकपुर अयबाक बात सेहो हवा मे अछि। मोदीजी केर व्यक्तिगत रुचि, सिद्धान्त आ झुकाव सँ मिथिला राजधानीक यात्रा पूर्णरूपेण जायज छैक, नेपाल मे संघीय शासन प्रणाली मे वर्तमान जनमत मिथिला राज्यक पक्ष मे रहबाक बात सेहो हुनका ज्ञात हेतनि। संघीयता केँ स्थापित करबा मे ‘मिथिला राज्य’ केर निर्माण सँ देश मे शान्ति अयबाक बात निश्चित छैक। एहि सँ मधेश केर अन्य प्रदेशक कल्याण सहित राष्ट्र मे दीर्घकालीन शान्ति आर सद्भावना अयबाक बात निश्चित छैक। वर्तमान राजनैतिक गतिरोध ‘समग्र मधेश – एक प्रदेश’ सँ जे बनल छैक ओहो खत्म हेतैक आर नेपालक चौतरफा विकास लेल छोट-छोट राज्य-प्रशासन सँ सुशासन तथा विकासक अवधारणा पटरी पर चढतैक। ओम्हर हिमाल, पहाड आ मधेश केर भौगोलिकता मे सिद्ध ऐतिहासिकताक मिश्रण सँ सफलतम् नेपाल समृद्धिक दिशा मे गमन करतैक एकरा कियो नहि काटि सकैत अछि। समस्त पक्ष, नेपाल मे मिश्रित पहिचानक संग प्रदेशक अवधारणा संग अछि आर हरेक नेपाली केँ नेपाली होयबा पर गर्व हेतैक कारण नव संविधान मे कोनो पक्ष केँ उत्पीडित आ दमन केर भावना नहि वरन् मुक्तिक मार्ग प्रशस्त होयबाक आत्म-अनुभूति हेतैक। भारतक सहयोग सेहो नेपालक जनभावनाक संग रहय यैह आकांक्षा राखल जा सकैत अछि।
अन्त मे, नेपाल आर भारत केर सनातनकालीन सुमधुर सम्बन्ध केर रक्षार्थ सब भारतीय तथा नेपाली जनभावना मे सौहार्द्रक भावना प्रशस्त हो, यैह शुभकामना दैत छी।
हरि: हर:!!


text:
विशेष संपादकीय: सन्दर्भ – राजकमल स्मृति उत्सव, सहरसा
‘भारतीय साहित्य का निर्माता’ कहि बिहार विश्वविद्यालयक पूर्व मैथिली विभागाध्यक्ष महाविद्वान् डा. देवेन्द्र झा अपन संस्मरण मे स्व. राजकमल चौधरी केँ बहनोई मानिकय केलानि अछि, एक महान् सत्यवादी – विद्रोही – सृजनशीलताक धारा सँ ओत-प्रोत युग मे विरले कोनो एक एहेन जन्म लैत अछि – एहने अनेको विशेषताक संग परसू यानि १९ जुन सहरसा मे सेहो एक सँ बढिकय एक विद्वान् लोकनि स्व. राजकमल चौधरीक ४८म पुण्यतिथि मनौलनि।
आयोजक ‘साहित्य सरोकार’ केर एहि डेगक कतेक प्रशंसा भेल से कि कहू! स्वयं एकटा अतिथिक रूप मे एहि कार्यक्रम मे सहभागिता लेल गेल रही, ओतय मौजूद अगाध विद्वान् लोकनिक विचार व स्व. राजकमल साहित्यक ज्योति पर राखल उद्गार मानू जे मंत्रमुग्धे टा नहि केलक, वरन् एकटा नव उर्जा एहि तरहें भरि देलक जे जीवन मे एहि महान आत्माक देल साहित्यिक सुझाव अनुरूप सामाजिक क्रान्ति लेल काज करब सेहो संकल्प लेलहुँ। अगबे स्मृति कोन काजक जँ हम नव पीढी कोनो महान वेत्ताक जीवन सँ अपन जीवन केँ प्रेरित कर्मानुसरण नहि कय पाबी। निश्चित रूप सँ स्मृति यैह वास्ते हेबाक चाही जे सहरसाक कार्यक्रम सिद्ध केलक।
जतय विदुषी डा. रेणु सिंह केर ओज सँ भरल विचार सुनलहुँ, ओतहि डा. शंभु शरण सिंह केर विचार वर्तमान समाजक परिप्रेक्ष्य मे राजकमल चौधरीक प्रासंगिकता पर पूर्ण विश्लेषणात्मक विचार मनमोहक लागल। तहिना डा. केपी यादव, डा. डीएन साह, श्रीमती मेनका मल्लिक, श्रीमती करुणा झा, श्री रामचैतन्य धीरज, श्री अरुणाभ सौरभ सहित आदरणीय प्रदीप बिहारी समान महान् स्रष्टाक विचार सब पूर्णरूपेण मन-मस्तिष्क केँ आन्दोलित करयवला छल।
एहि कार्यक्रमक एकटा विशेषता ई भेल जे ओहि रिसोर्ट सँ सटले एक दोसर मैदान मे राजनैतिक दल (भाजपा) केर प्रदेश अध्यक्ष मंगल पाण्डे आ केन्द्रीय नेता राम कृपाल यादव केर रैली छल। साहित्यिक कार्यक्रमक आवाज कतेक दूर धरि आ केकर-केकर कान तक पहुँचल ई नहि बुझि सकलहुँ, मुदा राजनैतिक कार्यक्रमक आवाज सैकड़ों भोमहा लाउडस्पीकर लागल रहबाक कारणे कनेक बाधा पहुँचाबैत सेहो बुझायल। लेकिन रामो-राम-धर्मो-धर्म सँ सत्य केँ स्वीकार करबा मे कोनो हर्ज नहि जे साहित्यिक कार्यक्रमक गंभीरता राजनीतिक कार्यक्रम पर किछु एहि तरहें चढल छल जे बेर-बेर सैकड़ों लोकक हुजुम ओहि सभा सँ एहि सभा मे आबय आ साहित्यिक कार्यक्रमक मान व मर्यादा देखि दूरहि सँ कान पाथिकय कनीकाल सुनय आ फेर अपन नेता जेकर करबल सँ ओतय तक गाड़ी-घोड़ा चढिकय लोक सब आयल छल तिनकर जिन्दाबाद करबाक मजबूरिये ओहेन विकराल गर्मी मे पुन: राजनीतिक मंच दिशि चलि जाय।
बीच मे राजनीतिक नेता लोकनि सेहो अयलाह आ साहित्यिक कार्यक्रम केँ दुनू हाथ जोड़ि गोर लगैत अपन विश्राम कक्ष दिशि चलि जाइत छलाह। साहित्यिक कार्यक्रमक नजदीके विश्राम हेतु रिसोर्ट मे एकटा मुख्य सभागार मे हुनका लोकनिक व्यवस्था छलन्हि। अत: नेतागणक अबाइ होइते बन्दुकधारी बडीगार्ड्स आ जिन्दाबाद करय लेल भाड़ाक भीड़क संग जिज्ञासूजन नेताक दर्शन आ फोटो खिचेबाक लोभे ओहि साहित्यिक कार्यक्रमक नजदीक सँ चलि जाइत छलाह। एतेक भीड़ केर आबर-जाइत होइत निश्चिते थोड़े-मोरे गंभीरता भंग होइत छलैक, तथापि करीब ४ घंटा धरि सेमिनार अपन गति सँ चलैत रहल, ई हमरा लेल खास अनुभूतिक छल।
एकटा बात तय छैक जे भीड़ जुटेबाक लेल नौटंकी करहे पड़त। फूसिये जिन्दाबाद आ मुर्दाबाद सब करहे टा पड़त। आब स्पष्ट भेल अछि जे साहित्यिक आ राजनीतिक कार्यक्रम मे भीड़क अन्तर कियैक आ कोना होइत छैक। कोना राजनीतिक मंच सँ अगबे ‘वन्दे – मातरम्’ केर नारा लगैत छैक, जखन कि गणित मात्र वोट जुटेबाक आ ताहि लेल कोनो घटिया सँ घटिया आ नीक सँ नीक कर्म करबाक लेल नेता पाछू नहि पड़ैत अछि। देशक द्वंद्व केर ई विलक्षण दर्शन सेहो आयोजक साहित्य सरोकार केर कार्यक्रम स्थलक चुनाव सँ भेल। एहि पर आरो बहुत किछु लिखबाक अछि, लेकिन हाल लेल एतबी कहब जे एतेक बेहतरीन कार्यक्रम आयोजन करबाक लेल आयोजक लोकनि केँ धन्यवाद करबाक लेल शब्द नहि अछि।


text:
अरुन्धति राय
अरुन्धति राय (जन्म: 24 नोभेम्बर, १९६१) अंग्रेजी भाषाक एक सुप्रसिद्ध लेखिका आ समाजसेवी अछि।[१] अरुन्धति राय अंग्रेजीक सुप्रसिद्ध लेखिका अछि, जे कुछ फिल्मसभमे सेहो काम केने अछि। "द गड अफ स्मल थिंग्स"क लेल बुकर पुरस्कार प्राप्त अरुन्धति रायल लेखनक बाहेक नर्मदा बचाओ आन्दोलन भारतक दोसर जनआन्दोलनमे सेहो भाग लेने छल । कश्मीरके लऽ अनेक विवादास्पद बयानसभक कारण ओ पछिला कुछ समयसँ चर्चामे अछि।[२]
सन्दर्भ सामग्रीसभ[सम्पादन करी]
- ↑ "Arundhati Roy", Encyclopaedia Brittanica, अन्तिम पहुँच १२ मई २०१३।
- ↑ Dhanusha Gokulan (११ नवम्बर २०१२), "‘Fairy princess’ to ‘instinctive critic’", Khaleej Times, अन्तिम पहुँच २०१४-११-०२।
बाह्य जडीसभ[सम्पादन करी]
- Arundhati Roy सँ सम्बन्धित मिडिया विकिमिडिया कमन्समे सेहो अछि।
- अरुन्धति रायक बारेमे वा केल गेल कार्यसभ (वर्ल्डक्याट श्रेणीमे) रहल अछि ।
- इन्टरनेट चलचित्र भण्डारणमे अरुन्धति राय


text:
विशेष संपादकीय
नेपाल मे संविधानक मस्यौदा पर जनमानसक सुझाव संकलन हेतु चलायल गेल अभियान मे तराई भूभाग मे लगभग सब ठाम असंतोष, नाराबाजी आ विरोधक बीच इक्का-दुक्का आ सेहो बनावटी सुझाव आदि संकलनक समाचार हाल सोशियल मिडिया पर वायरल भेल अछि। जनकपुर सँ समाचार आयल छल जे पत्रकार आ राजनीतिकर्मी कार्यकर्ता सहित आम जनमानस पर्यन्त पर सुरक्षाकर्मी द्वारा बेतहाशा लाठीचार्ज कैल गेल छल, जाहि मे सैकड़ों लोक घायल भेलाह आ दुइ जन केर अवस्था काफी गंभीर होएबाक कारण जनकपुर सँ काठमांडु दिशि इलाज लेल रेफर कैल जेबाक समाचार भेटल छल। एहि तरहक बर्बर अत्याचारक विरोध मे काल्हि मंगल दिन समूचा मधेश मे बन्द केर आह्वान कैल गेल छल। बन्दक कारण समूचा यातायात ठप्प रहल जाहि सँ राही-बटोही काफी परेशानीक सामना केलनि।
आइ पुन: सोशियल मिडिया पर पूलिसिया बर्बरताक पराकाष्ठा सँ भरल वीभत्स तस्वीर सब वायरल भऽ रहल अछि। एहि तस्वीर सबकेँ देखला सँ कोनो सामान्य मानव केर चित्त विचलन आ भावुकता सँ द्रवित भऽ सकैत अछि। चारूकात एकटा अजीब सन्नाटा देखा रहल अछि जे आखिर नेपाल मे मानवअधिकार केर एहेन दुर्दशा कोना संभव छैक, कारण एहि देश मे एखनहु जनताक पैसा सँ – करोड़ों-अरबों विदेशी अनुदान आ राष्ट्रसंघीय अनुदान सँ सैकड़ों संस्था आ अभियान मात्र मानवअधिकार केर रक्षा लेल चलायल जा रहलैक अछि। कतहु न कतहु ई शंका पक्का होइत छैक जे नेपाल मे विभेद वास्तव मे चमड़ाक रंग देखिकय होइत छैक। जाहि राष्ट्र मे विभेद नस्ल केर आधार पर हो, ओतय शान्ति आयब दूर-दूर धरि संभव नहि प्रतीत होइत छैक।
हालहि भेल समझौता अनुरूप संविधान सभाक चारि टा प्रमुख दल जे नहि सिर्फ दुइ-तिहाई बहुमत हासिल कएने अछि, बल्कि नीति-निर्माणक मामिला मे सेहो सर्वाधिक आगाँ – सर्वाधिक अनुभवी आ सर्वाधिक अधिकारक संग देश केँ राजनीतिक निकास देनिहार जिम्मेवार दल सेहो अछि। आपसी समझौता मे १६ टा विवादित विन्दु पर एकटा नीतिगत निर्णय भेल छलैक। जाहि मे संघीयताक स्थापना, प्रदेशक सीमांकन एवं नामांकन, धर्म-निरपेक्षता, प्रधानमंत्रीक चुनाव, राष्ट्रपति-उपराष्ट्रपति-सभामुख आदिक कार्यकाल समेत संविधान केँ अन्तिम रूप प्रदान करबाक अनेको मुख्य निर्णय समावेश छलैक। जखन कि एहि १६ बुँदे सहमतिक विरोध मे सर्वोच्च न्यायालय द्वारा सेहो फैसला देल जा चुकल छैक, परंतु कतहु न कतहु किछु अदृश्य आ किछु दृश्य शक्ति पारदर्शिता, सच्चाई एवं ईमानदारिताक संग देश केँ निकास देबाक पक्ष मे नहि रहैत चालाकीपूर्ण शैली आ बलधकेलपूर्ण व्यवस्थापन सँ चिक्का फाँगय लेल चाहि रहल प्रतीत होइत छैक।
देश मे संविधान निर्माण लेल एक्केटा गुरुमंत्र ‘राष्ट्रीय सहमति’ आ ताहि लेल कोनो तरहें सहमति बनेबाक आसार नहि देखि देश केँ अग्रगामी निकास देबाक लेल समझौतावादी विचारधारा उन्नैस-बीस करैतो आगाँ बढय लेल चाहैत छैक। लेकिन असंतुष्ट पक्ष द्वारा खलबल्ली मचेबाक कार्य सेहो संगहि होइत रहैत छैक। मात्र राजनैतिक दलक असहमति होइतैक तखन एकटा अलग बात रहैक, एतय तऽ न्यायालय पर्यन्त एहि तरहक ‘मैनेज्ड संविधान’ केर विरुद्ध भेल छैक, तैयो जबरदस्ती केनाय, ई कनेक शंकास्पद आ बेईमान मनसाय सँ भऽ रहल प्रतीत होइत छैक।
देशक एहेन संक्रमण काल मे प्रहरी प्रशासन केँ आरो दुरुस्त आ निर्विकारी बनिकय सुरक्षा बन्दोवस्त करबाक चाही। एना कियैक जे मधेश मे असन्तुष्ट राजनेता केँ कमो-समो मुदा आम जनता पर अत्याचार क्रूरतापूर्वक करैत छैक जाहि सँ नेपाल मे मधेशी-पहाड़ी दुइ अलग मेजर संस्कृति बीचक दूरी आरो बेसी भेल जा रहलैक अछि, एहि तरफ कोनो समन्वयवादीक नजरि कियैक नहि पड़ि रहलैक अछि? एना मे देशक मजबूतीकरण कम आ विभाजन करयवला शक्ति सब दिनें चलखेल करबाक अपन छूपल मनसाय केँ सेहो पूरा करबाक डर तऽ बनले रहि जेतैक, एकर समाधान के करतैक? विगत कतेको दशक सँ लागल खलबल्ली केँ शान्त करबाक लेल विषम वातावरण कियैक बनायल जा रहलैक अछि? प्रहरीक रूप पर सेहो स्वच्छन्द व्यवहार करबाक विश्वास लोक मे कियैक नहि बनि रहलैक अछि? मात्र राजनीतिक टीका-टिप्पणी सँ कोनो घायल वा मृत्युक समीप पहुँचल आम लोक केर घाव नीक हेतैक… एहि प्रश्न सबहक उत्तर ताकब जरुरी छैक।


text:
राम नरेश शर्मा, मुंबई। फरबरी १६, २०१६. मैथिली जिन्दाबाद!!
चूंकि मैया शारदे के पुजनोत्सव बहूत रास जगह मनायल गेल ताहि लऽ कऽ सब अतिथि केँ बहुत रास आमंत्रण कार्ड आयल छलैन आ हुनका सबके सब ठाम पहुंचनाय संभव नहि छलैन, तइयो सुच्चा मैथिल केँ हरेक तरहक सहयोग कय केँ हुनका सबकेँ उत्साहवर्द्धन केलनि ताहि लेल आयोजन समिति द्वारा सब गोटा केँ कोटि-कोटि धन्यवाद ज्ञापन कैल गेल छल ।
सुच्चा मैथिल मुम्बई केर संयोजक तथा सक्रिय मैथिली-मिथिला अभियानी राम नरेश शर्मा आगन्तुक समस्त अतिथि संगे मैथिली फिल्म “सस्ता जिनगी महग सेनुर” आ “सजना के अंगना सोलह सिंगार” केर निर्देशक श्री मुरलीधर जी प्रति विषेश आभार प्रकट केलनि जे अपन अपार व्यस्तताक बादो आयोजनकर्ता सब केँ उत्साहवर्द्धन करबाक वास्ते ओ आयल छलाह।
तहिना दिल्ली मे आयोजन समितिक सदस्य अमलेश कुमार मंडल आयोजन सफलतापूर्वक संपन्न होयबाक आ एहि अवसर मैथिल जनमानस संग विशेष भेंटघांट करबाक सुअवसर भेटबाक जानकारी करौने छथि। सुच्चा मैथिल दिल्ली एहि तैयारी मे पैछला कतेको दिन सँ लागल छल आर सबहक एकजुट सहयोग सँ ई कार्यक्रम संपन्न भेल ओ कहलैन।


text:
नवका- पुरनका लेख सर्च करु...
बिहार मे सीवेज प्लांट पर खर्च होएत 3000 करोड़ रुपया
बिहार मे पानि के साफ राखय लेल...नदी मे गिरायल जा रहल गंदा पानि...कचरा के साफ-सुथरा करय लेल 19 शहर मे सीवेज ट्रीटमेंट प्लांट लगायल जाएत. एहि पर करीब 3 हजार करोड़ रुपया खर्च होएत.
ई सीवेज ट्रीटमेंट प्लांट 5 सं 6 वर्ष मे बनि क तैयार होएत. एहि मे सभ सं पैघ प्लांट पटना मे लागत. सिर्फ पटना वाला प्लांट पर खर्च आएत1500 करोड़ रुपया. एहि बात के जानकारी पर्यावरण मंत्री जयराम रमेश देलखिन्ह.
एहि सं गंगा के प्रदूषणमुक्त राखय मे मदद मिलत. जयराम रमेशजी एहि के लेल विश्वबैंक सं मदद के सेहो मांग करलखिन्ह. ओ पटना मे विश्व बैंक के अध्यक्ष राबर्ट जी जोलिक के संग फ्लोटिंग रेस्तरां मे गंगा के सैर करला के बाद ई कहलखिन्ह.
ओ इहो कहलखिन्ह जे चारि शहर मे गंगा नदी के प्रदूषणमुक्त करय लेल पहिनहि 450 करोड़ रुपया देल जा चुकल अछि. रमेश जीक कहनाय छलन्हि जे केंद्र के पास पटना मे गंगा कात के विकास सं जुड़ल सेहो प्रस्ताव अछि.
बिहार के मुख्यमंत्री पटना मे गंगा कातके विकास के प्रति विशेष रुचि देखा रहल छथिन्ह. एहि पर करीब 150करोड़ रुपया खर्च होएत. एहि के संग डॉल्फिन के बचाबय पर सेहो विचार भेल.
भारत सरकार उत्तराखंड... उत्तर प्रदेश... बिहार...बंगाल मे गंगा के प्रदूषण मुक्त करय लेल जोर-शोर सं लागल अछि. ई National Ganga River Basin Authority (NGRBA) के तहत भ रहल अछि.
सदस्यता लें टिप्पणियाँ भेजें (Atom)


text:
सेकेण्ड
सेकेण्ड (अन्तर्राष्ट्रीय इकाई प्रणाली चिन्ह: s), संकेताक्षर मे sec., समय क अंतर्राष्ट्रीय मानक इकाई छी। अंतर्राष्ट्रीय मानक मे समय क अन्य इकाइसभ सेकेण्ड क ही व्युत्पन्न अछी। ई इकाइसभ दस के गुनांक मे होएत अछी। एक मिलिसेकेंड सेकेण्ड क एक हजारिम भाग होएत अछी आर 'एक नैनोसेकेण्ड' सेकेण्ड क एक अरबम भाग होएत अछी।
अन्तर्राष्ट्रीय सैकण्ड[सम्पादन करी]
अन्तर्राष्ट्रीय इकाई प्रणाली के अन्तर्गत, सैकण्ड क वर्तमान परिभाषा छी: आकृति:उक्ति[१] ई परिभाषा सीज़ियम परमाणु क विराम अवस्था मे शून्य कैल्विन पर बनाएल गेल अछी। विराम या आधार अवस्था शून्य चुम्बकीय क्षेत्र मे परिभाषित अछी।[१] सेकण्ड क अन्तर्राष्ट्रीय मानक चिन्ह छी s (देखी मानक ISO 31-1).
समय क अन्य इकाइसभ से तुलना[सम्पादन करी]
१ अन्तर्राष्ट्रीय सैकण्ड बराबर अछी:
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "Leap Seconds", Time Service Department, United States Naval Observatory, अन्तिम पहुँच २००६-१२-३१।
बाह्य जडीसभ[सम्पादन करी]
- Official BIPM definition of the second
- Seconds and leap seconds by the USNO
- The leap second: its history and possible future


text:
स्वाध्याय
– प्रवीण नारायण चौधरी
रामचरितमानस मोती
नारदक अभिमान और मायाक प्रभाव
पिछला अध्याय मे पढ़लहुँ जे शिवजी नारद द्वारा हुनक कामदेव केँ जीति लेबाक प्रकरण सुनेबाक विषय पर हुनका बुझबैत कहलखिन कि हमरा जेना कहि देलहुँ तेना श्री हरि केँ कहियो नहि कहबनि, चर्चो चलय त एहि बात केँ नुका लेब। लेकिन…..
१. शिवजी जे हित के शिक्षा देलखिन से नारदजी केँ नीक नहि लगलनि। हे भरद्वाज! आब तमाशा सुनू। हरिक इच्छा बड बलवान छन्हि। श्री रामचन्द्रजी जे करय चाहैत छथि वैह होइत छैक, एहेन कियो नहि जे हुनक विरूद्ध कय सकय। श्री शिवजीक वचन नारदजीक मोन केँ नीक नहि लगलनि, तखन ओ ओतय सँ ब्रह्मलोक चलि देलाह।
२. एक बेर गायनविद्या मे निपुण मुनिनाथ नारदजी हाथ मे सुन्दर वीणा लेने, हरिगुण गबैत क्षीरसागर पहुँचलाह, जतय वेदक मस्तकस्वरूप (मूर्तिमान वेदांतत्व) लक्ष्मी निवास भगवान नारायण रहैत छथि। रमानिवास भगवान उठिकय बड़ा आनन्द संग हुनका भेंट कयलनि। हुनका आसन पर बैसेलनि। चराचर के स्वामी भगवान हँसिकय बजलाह – हे मुनि! आइ अपने बहुत दिन पर दया कयल।
३. जखन कि श्री शिवजी हुनका पहिनहि सँ मना कय देने छलथि, तैयो नारदजी कामदेव केर सब चरित्र भगवान केँ कहि सुनेलनि। श्री रघुनाथजीक माया बड प्रबल अछि। जग मे एहेन के जन्मल अछि जेकरा ओ मोहित नहि कय सकैत छथि! भगवान रूख सन मुँह कय केँ कोमल वचन बजलाह – हे मुनिराज! अहाँक स्मरण कयला सँ दोसरक मोह, काम, मद आ अभिमान मेटा जाइत छैक, फेर अहाँक लेल त कहनाइये की! हे मुनि! सुनू। मोह त ओकर मोन मे होइत छैक जेकर हृदय मे ज्ञान-वैराग्य नहि रहैत छैक। अहाँ त ब्रह्मचर्यव्रत मे तत्पर और बड़ा धीर बुद्धि के छी। भले, कतहु अहाँ केँ सेहो कामदेव सता सकैत छथि?
४. नारदजी अभिमानक संग कहलखिन – भगवन! ई सब अपनहि केर कृपा थिक। करुणानिधान भगवान मोन मे विचारिकय देखलथि जे हिनकर मोन मे गर्व के भारी वृक्षक अंकुरा जन्म लय लेलक अछि। हम एकरा तुरन्त उखाड़ि फेकब, कियैक त सेवकक हित करनाइये हमर प्रण अछि। हम निश्चित ओहेन उपाय करब जाहि सँ मुनिक कल्याण होइन्ह, संगहि हमर लीला सेहो होयत, जे भविष्य मे दोसरहु लेल शिक्षादायक होयत।
५. कनिकाल मे नारदजी भगवानक चरण मे माथ नमाकय चलि देलाह। हुनक हृदय मे अभिमान आरो बेसी बढ़ि गेल छलन्हि। तखन लक्ष्मीपति भगवान अपन माया केँ प्रेरित कयलनि। आब ओहि मायाक कठिन करनी सुनू। ओ हरिमाया द्वारा रास्ता मे सौ योजन (चारि सौ कोस) केर एकटा नगरक रचना कयल गेल। ओहि नगर केर भाँति-भाँतिक रचना लक्ष्मीनिवास भगवान विष्णु केर नगर वैकुण्ठहु सँ बेसी सुन्दर छल। ओहि नगर मे एहेन सुन्दर नर-नारी सब रहैत छलथि मानू बहुतो रास कामदेव आ हुनक स्त्री रति स्वयं मनुष्य शरीर धारण कएने रहि रहल छलथि। ओहि नगर मे शीलनिधि नाम के राजा रहैत छलाह, जिनका ओतय असंख्य घोड़ा, हाथी और सेनाक समूह (टुकड़ी सब) छल।ओ समस्त वैभव और विलास सौ इन्द्र केर समान छलैक। ओ रूप, तेज, बल और नीति केर घर रहथि। हुनक विश्वमोहिनी नामक एक अत्यन्त रूपवती कन्या रहथि, जिनकर रूप केँ देखिकय लक्ष्मीजी सेहो मोहित भ’ जाइथ! ओ सब गुणक खान भगवान केर माये त छलीह। हुनक शोभा केर वर्णन कोना कयल जा सकैत अछि। ओ राजकुमारी स्वयंवर करय चाहैत छथि, ताहि सँ ओतय अगणित राजा सब आयल छथि।
६. खिलवाड़ी मुनि नारदजी ओहि नगर मे गेलाह आर नगरवासी सब सँ सब हाल पुछलनि। सब समाचार सुनलाक बाद ओ राजाक महल पहुँचलाह। राजा हुनक सत्कार-पूजा कय आसन पर बैसौलनि।


text:
पटना। दिसम्बर ६, २०१५. मैथिली जिन्दाबाद!!
संविधानक आठम अनुसूची मे मैथिली केँ मान्यता देबाक कार्य राज्यसभा द्वारा ८ जनबरी, २००४ ई. केँ कैल गेल छल। मैथिली साहित्य संस्थान पटना एहि दिवस केँ हरेक वर्ष ‘मैथिली दिवस’ केर रूप मे मनबैत आबि रहल अछि।
एहि बेर सेहो ई कार्यक्रम पटना मे अपराह्न २ बजे सँ मैथिली साहित्य संस्थान द्वारा ‘मैथिली दिवसक’ आयोजन बिहार रिसर्च सोसाइटी सभागार, पटना म्युजियम परिसर मे आयोजन कएल जायत। संस्थान सँ जुड़ल शोधकर्ता एवं मैथिली-मिथिला अभियानी श्री भैरव लाल दास अपन फेसबुक स्टेटस मार्फत सब गोटा केँ कार्यक्रम मे आमंत्रित केने छथि।
कार्यक्रम में श्री विजय शंकर मल्लिक ‘सुधापति’ द्वारा रचित कथा संग्रह ‘सगुनक भार’ आओर संस्कार गीत संग्रह ‘रस मंजरी’क लोकार्पण होयत ईहो जानकारी श्री भैरव लाल दास करौलनि अछि। ‘मिथिलाक माटि-पानि-समस्या आओर समाधान’ विषय पर श्री गजानन मिश्र द्वारा विद्वत व्याख्यान एहि कार्यक्रम मुख्य हिस्सा होयत ओ बतौलनि।
मैथिली जिन्दाबादक संपादक प्रवीण नारायण चौधरी केँ सेहो नेपाल सँ विशेष आमंत्रण लेल आभार प्रकट करैत पूर्व-निर्धारित कार्यक्रम मे व्यस्तताक कारण एहि बेर ओतय उपस्थिति नहि भऽ सकैछ, लेकिन शीघ्रहि संस्थानक संग सहकार्य करैत विभिन्न महत्वपूर्ण विषय पर आपसी चर्चा केँ बढेबाक आश्वासन देल जेबाक जानकारी भेटल अछि। संपादक अपन अभियानक ऐगला पड़ाव पटना होयत, ताहि लेल शोध-सहयोगी शिव कुमार मिश्र जी केँ दूरभाष पर बतौलनि। आउ, परिचित होइ एहि महत्वपूर्ण संस्था सँ।
मैथिली साहित्य संस्थानः परिचय
मिथिला वर्तमान समय मे एकटा सांस्कृतिक क्षेत्रक रूप मे जानल जाएछ। पौराणिक समय सँ एकर अवस्थितिक बारे मे सहजहि जानकारी भेट जाएत अछि। सतपथ ब्राह्मण, उपनिषद, महाकाव्य ओ पुराण मे एकर उल्लेख भेटैत अछि। स्वायत्तशासी गणतांत्रिक संघ (मिथिलादेश) केर रूप मे सेहो एकर अपन अलगे पहिचान रहल जे उपनिवेशवादी सम्राज्यक प्रसार भेलाक बाद संभवतः अन्त भेल कहल जाएछ।
एहि ठामक मैथिली भाषा आर साहित्यक समृद्धि अन्तर्राष्ट्रीय स्तर धरि ख्याति प्राप्त कएलक। एहि ठाम अत्यन्त प्राचीनकाल सँ विद्याध्ययन व शोध कार्यक गहिंर इतिहास रहल अछि। एत्तहि अनेकानेक पौराणिक शास्त्रज्ञान फलित होएबाक अनेकानेक गाथा जिवन्त अछि। एहि भूमि केँ सिद्ध बनेनिहार मे एक सँ बढिकय एक ऋषि-मुनी-ज्ञानीजनक नाम लेल जाएत अछि।
मैथिली साहित्य संस्थान उपरोक्त विशिष्टताक समुचित संरक्षणक संग आरो गुप्त रहस्य केर उद्भेदन करबाक लेल – किछु विलोपोन्मुख सांस्कृतिक धरोहर आदि केँ बचेबाक लेल – १९६९ ई. सँ निरन्तर शोधकार्य करैत मिथिलारूपी पौराणिक पहिचान केँ जोगेबाक प्रयत्न कय रहल अछि। एहि संस्थान मे बुद्धिजीवी, इतिहासकार, पुरातत्त्वविद्, सामाजिक वैज्ञानिक, साहित्यविद्, शिक्षाविद्, संचार क्षेत्रक विशेषज्ञ, न्यायविद् इत्यादि केँ संगठित करैत मिथिला प्रति सदैव सारगर्वित कार्य करैत आबि रहल अछि।
निरन्तर शोधकार्य, लेखन व प्रकाशन एहि संस्थानक मुख्य भूमिका थीक। संस्थान द्वारा एहि सन्दर्भ मे ‘मिथिला भारती’ नामक नियमित पत्रिकाक प्रकाशन कैल जाएछ। संभवतः ई एकमात्र शोध पत्रिका मैथिली भाषा मे प्रकाशित कैल जाएछ। एहि मे एक सँ बढिकय एक पुरोधा शोधकर्ता लोकनिक योगदान देल जाएछ। किछु प्रमुख योगदानकर्ता मे डा. रामानाथ झा, डा. राजेश्वर झा, डा. जे. सी. झा, डा. जटाशंकर झा, डा. लक्ष्मीपति सिंह, डा. इन्द्रकान्त झा, डा. हेतुकर झा, डा. प्रफूल्ल कुमार सिंह ‘मौन’, डा. सी. पी. सिन्हा, डा. जगदीश्वर पाण्डे, डा. उपेन्द्र ठाकुर, डा. आर. के चौधरी, डा. रामदेव झा, डा. शैलेन्द्र मोहन झा आदि महत्वपूर्ण छथि। मिथिला भारती शोध पत्रिकाक ४ अंक १९७० केर आरम्भिक दशक सँ १९८० केर मध्य दशक धरि कैल गेल अछि। एहि चारि अंक मे बहुत रास महत्वपूर्ण विषय सब केँ समेटल गेल अछि।
एहि संस्थानक मूल उद्देश्य मे मैथिली भाषाक विकास ओ प्रचारक संग-संग त्रैमासिक शोध पत्रिका ‘मिथिला भारती’क प्रकाशन आर बिक्री करब अछि। तहिना कोनो महत्वपूर्ण शोधग्रंथक स्वतंत्र प्रकाशन करब सेहो एहि संस्थाक मुख्य उद्देश्य मे पड़ैत अछि। सांस्कृतिक धरोहर – साहित्यिक व कला क्षेत्र सँ सम्बन्धित शोधकार्य करेबाक लेल स्रोत व्यक्ति मार्फत कार्य करब, एहि लेल संगोष्ठी, व्याख्यान, पुरातत्त्विक खोदाइ व अन्वेषण आदि सेहो एहि संस्थान द्वारा कैल जाएछ। लोककला, मूर्तिकला आर लोकभाषाक विकास लेल निरंतर योजना आर क्रियान्वयन सेहो एहि संस्थानक मुख्य उद्देश्य मे पड़ैत अछि। एहि संस्थान द्वारा विभिन्न महत्वपूर्ण जानकारी सब इन्टरनेटक माध्यम सँ सेहो अपन वेबसाइट www.maithilisahityasansthan.org द्वारा नव पीढी केँ बताओल जाएत अछि।
एहि संस्थान मे अत्यन्त महत्वपूर्ण शोधग्रंथ सब बिक्री लेल सेहो उपलब्ध भेटैत अछि। उपरोक्त वेबसाइट सँ प्राप्त जानकारी अनुसार हाल उपलब्ध पोथीक सूची मेः १. मिथिलाक्षरक उद्भव एवं विकास, २. भारतक संविधान (मैथिली), ३. दरभंगाक एक भारतीय राष्ट्रभक्त महाराजा लक्ष्मीश्वर सिंह केर आत्मकथा, ४. कैथी लिपिक इतिहास, ५. अग्निक पाँखि, ६. गोत्राध्याय, ७. महेश्वर विनोद, ८. मिथिलाक और मैथिलीक विकास मे कर्ण कायस्थक योगदान, ९. गंगा स्नान – एक सँ बढिकय एक प्रसिद्ध विद्वानक रचना सब उपलब्ध अछि।
हलाँकि मैथिलीक एतेक महत्वपूर्ण संस्थान मे एक सँ बढिकय एक अगाध व्यक्तित्वक नेतृत्व रहितो एखन धरि बहुत रास आरो महत्वपूर्ण कार्य करब बाकी अछि। जाहि लेल ‘Research Associate’ – शोध सहयोगी श्री शिव कुमार मिश्र खुलल हृदय सँ प्रगतिशील मैथिल समाज केँ सुझाव पठेबाक अनुरोध करैत मैथिली जिन्दाबाद मार्फत सब केँ जानकारी कराबय चाहला अछि। निश्चित तौर पर वर्तमान इन्टरनेट युग मे तथ्य-संकलन आ ऐतिहासिक महत्वक जानकारी सब जुटेबाक लेल एकटा सक्रिय आर रोचक वेबसाइटक आवश्यकता तऽ होइते छैक, ओहि सँ बेसी लोक जुड़ि सकय, बेसी जानकारीमूलक बात सब सदस्य द्वारा आबि सकय ताहि पर विशेष ध्यान राखब जरुरी होइत छैक। कम सँ कम भाषा आ संस्कृति सँ जुड़ल कार्य करयवला देश भरिक विभिन्न संस्था केँ अपन सदस्यक सूची मे राखब, स्रोत व्यक्तिक रूप मे सब केँ मौका प्रदान करब आर सेमिनारक आयोजन कोनो एकटा केन्द्र पर नहि कय मिथिलाक मूल भूमिक संग मैथिलक घना प्रवासक नगर आदि मे सेहो सहकार्य करब जरुरी होइत छैक। खासकय युवा पीढीक सहभागिता बढेबाक लेल आर नवागन्तुक केँ पर्यन्त एहि मिथिलाक वैशिष्ट्य सँ ओतबे आबद्ध रखबाक ध्येय सँ लेखनी व वक्तव्य प्रतियोगिताक आयोजन करब – करायब आर ताहि तरफ सेहो प्रकाशन लेल कार्य करब जरुरी छैक।
मैथिली मे मात्र लेखन टा नहि, बल्कि पठन संस्कृति केँ बढेनाय सेहो एकटा नव चुनौती बनि गेल अछि। आब तऽ जतेक लेखन लेल संघर्ष करब ताहि सँ बेसी संघर्ष पढेबाक लेल आ पठन-संस्कृति बढेबाक लेल सेहो करय पड़त। एतबा नहि! बिना राज्यक संपोषण आखिर कोनो भाषाक सामर्थ्य मे विकास करबाक उच्च मनोकांक्षा-उद्देश्य-लक्ष्य कोना भेटत? प्रश्न ओतहु ओतबे बड़का मुंह बौउने ठाढ छैक। हमर विचार सँ जतेक महत्वपूर्ण संङोर संस्थान मे आइ ४६ वर्ष मे बनि गेल अछि ओ कम नहि। बस, निरंतर पटनाक सत्ताभोगी केँ एहि सन्दर्भ मे निन्न तोड़बाक आवश्यकता छैक। बस! मैथिली अकादमी तथा साहित्य अकादमी संग सरोकारक विषय पर सेहो सहकार्य आवश्यक अछि। एतबा नहि! आइ मिथिलाक्षेत्रीय महाविद्यालय मे मैथिली विषय सँ पठन-पाठनक वर्तमान पर सेहो एकटा सर्वेक्षण करब जरुरी छैक। मैथिली विषय मे अध्ययन-अध्यापनक दयनीय अवस्था मे सुधार करबाक दिशा मे सेहो संस्थान द्वारा डेग बढत ई अपेक्षा हम सब करैत छी।


text:
सिएन थारू- थरुहट संयुक्त संघर्ष समिति के आह्वान मे २०६५ साल फागुन १८ गते से २०६५ साल चैत्र १ गते ६ बुँदे सहमति है तलिक १३ दिन आदिवासी थारू विद्रोह के रुपमे राष्ट्रिय राजनीतिक चक्कर डेलकै। फागुन २२ गते टाँडी, चितवन मे सशस्त्र के गोली से कमल चौधरी आ विपिन खडका क्षेत्री वीरगति प्राप्त करेल्कै ट फागुन ३० गते सिसहनिया, दाङ्गमे फेन प्रकाश सत्गौवा थारू आ राम प्रसाद चौधरी वीरगति प्राप्त करल्कै। टकर पाछे ६ बँुदे सहमति राष्ट्रिय राजनीति के केन्द्र भाग से दुर परिधि मे वेवारिश डेखल ज्यारहल छै ट ६ बुँदे सहमति मे हस्ताक्षर करैवला नेतृत्व राजनीतिक परिधि मे चक्कर काइट ज्यारहल छै। यी यथार्थ सँगे अखुन्वो थरुहट आन्दोलन के कहानी स्मरण करैत नेतृत्व मे इतिहास निर्माण करलक दिवालियापन छै।
ठीक पाँचौ वरिष के सुरुवात मे थरुहट आन्दोलन के आह्वानकर्ता संघर्ष समिति सन्दर्भविहीन बनल्छै। नेतृत्व पंक्ति मे रहलाहा ककरो कोनो कार्यक्रम डैके हैसियत नै छै। कि आफ्ने मे अन्तरसंघर्ष ठीक ढङ्ग से चलावे नै सकला के कारण आन्तरिक समस्या मे फसले छै अथवा पलायन भ्याके अवसरवाद के घेरा भित्तर कैद छै। थरुहट आन्दोलन मे शहिद भे बिमल, विपिन, प्रकाश आ राम प्रसाद चौधरी के सपना पूरा करैले फेन डोसर संघर्ष अनिवार्य छै आ टकर राष्ट्रिय परिस्थिति अनुकुल डेखल गेल्छै। अखुन ककरो गद्दार आ ककरो क्रान्तिकारी के विल्ला भिरावैवला समय नै छै, मात्रै संघर्ष के कार्य दिशा सही पकरैके छै। टकरो ठीक विशलेषण करैले थरुहट आन्दोलन के सैद्धान्तिक सवाल स्पष्ट करनाई चुनौतीपूर्ण छै। यी चुनौतीपूर्ण घडी मे आवके आवश्यकता विचार, नेतृत्व आ योजना किटानी मे आधारित आन्दोलन मे निरन्तरता, संघर्ष मे जोड आ विद्रोह के तैयारी सहित के कार्य दिशा चियै। यकरा सतही पारा से बुझला से काम विगरल ओर्से आब विल्ुकल नयाँ स्कूल के चिर विकास दैले सक्षम हेटै। टखुन सहीद के सपना साकार बनावैवला शक्ति प्राप्त हेटै।
सर्वप्रथम आई थरुहट आन्दोलन के सैद्धान्तिक सवाल मे डेखल गेल असपष्टता, फरक बुझाई आ टकर चल्टे उत्पन्न व्यवहारिक कठिनाई दूर करैले सहयोगी बने कैहके यी शिर्षक उठान करल गेल्छै। थरुहट आन्दोलन के १३ दिने आदिवासी थारू विद्रोह अवस्यमभावी छेलै। टकरा चमत्कार के रुपमे नै बुइझ के सैयौं बरिष के उत्पीडन आ माओवादी धार मे भेल गडबडी चियै। हजारौं वरिष से यी जाति राजतन्त्र के चक्की मे पिसाबैट जब शाह–राणा शासन काल मे मासिने मतवाली के बैनके सामन्तवाद के चरमशोषण रहलै तेकर दर्द माओवादी जनयुद्ध से कम भेलछेलै। जब माआवादी थारू जाति के अलग पहिचान उपर राजनैतिक निर्णय लैले नै सकल्कै ट २०६५ फागुन १९ गते आदिवासी थारू विद्रोह राजनितिक आन्दोलन के रुपमे विकास भेलै। यी आन्दोलन पहिचान परक आन्दोलन के सिद्धान्त निर्माण करैले सहायक बैनगेलै। संसार मे ८० के दशक से पहिचान के सवाल उठैत येलै। जते जते माओवादी जनयुद्ध विश्राम लेल्कै पहिचान परक आन्दोलन के धरात तयार भेलै। ल्याटिन अमेरिकी मुलुक आ दक्षिण–पूर्वी एसिया के मुलुक मात्रे नै विकसित युरोप मे सोहो टकर जोरदार असर डेखल गेलै। टकर नेतृत्व कोनो उदारवादी पूँजीवाद आ मार्क्सवाद नै भ्याके आदिवासीवाद के विश्व दृष्टिकोण मे विकास भेल बहुलराष्ट्रियवाद, संघीयता आ समाजवाद केलकै। यै कारण से बहुलराष्ट्रियबाद के व्यवहारिक प्रयोग करल गेलै, मगर बुझाई कमजोर रहल नेतृत्वसब टकरा मधेशी विरोधी आन्दोलन के रुपमे डैले लाग्लै। स्वभाविक छै कि राज्य सोहो यकर चल्टे अलमल मे पैर गेलै। बहुलराष्ट्रियवाद आन्दोलन मार्फत संस्थागत करै ने सकला के कारण नेपाल के बहुलराष्ट्रिय राज्य घोषणा नै करे सकलै आ संघीयता मे अल्झावैत संविधान सभा संविधान नै बनावैत ओरेलै। यी पहिचान परक आन्दोलनकारी सवके हार चियै। मानौं आदीवासी सब सैवदिन हारैले जन्मल छै। जब टलिक बहुलराष्ट्रियवाद व्यवहारिक रुपमे बुझहैले कमजोर रहटै, आदिवासी हारैट जेटै। यथास्थिति मे कोनो बदलाउ नै डेखल जेटै।
बहुलराष्ट्रियवाद जकर विश्वदृष्टिकोण आदिवासीवाद चियै, टकरा जब टलिक निश्चित आदिवासी के विचार के रुपमे बुझहेटै रहटै सही समाधान ने पावटै। यी एक विशुद्ध फरक विचार के श्रोत चियै। यकरो फरक राजनीति, दर्शन, इतिहास आ अर्थ शास्त्र छै। जिवन आ जगत के विश्लेषण आदिवासीवाद फरक ढङ्गसे कर्ने छै। बहुलराष्ट्रिय लोकतन्त्र टकरा व्यवस्थापन करैवला विज्ञान चियै। राजनैतिक इकाई के रुपमे विशुद्ध व्यक्ति मात्रै नै फरक पहिचान मे रहलाहा सोहो चियै टकरा बहुलराष्ट्रिय लोकत्ान्त्र व्यवस्थित कैर सकैये। टैडुवारे नवउदारवादी लेाकतन्त्र अथवा समावेशी लोकतन्त्र आ जनवादी गणतन्त्र डुनु पहिचान के व्यक्तिगत मामला बुझहैट येल्छै ट बहुलराष्ट्रिय लोकतन्त्र व्यक्तिगत आ समुहगत डुनु मामला के समेटने छै। यकरा वर्तमान राज्य संरचना मे विस्थापन करलगेल्छै। विकसित–अविकसित सभ्य–असभ्य, धनी–गरिब, आदि अवधारणा मात्रे चियै टकर कोनो सही तर्क नै छै। जकरा काम नैलाग्ौवला सोचकलै उदारवादी पूँजीवादी समाज मे डेखल गेल विसंगति फेन व्याहा विधि से समाधान करैले अध्ययन आ अभ्यास भ्यारहल छै। जेनङ समूह से व्यक्ति के महत्व ड्याके जब टलिक अगा बरहलै बरहलै, आब विकास मे सहभागिता मुलक सिद्धान्त अपनावैले लागल छै। परिवार मे आ समाज के महत्व छै कैरके स्वीकार करैछै। ट पहिचान स्वीकार करैले कोनो कसर बाँकी नै रहटै।
अन्त मे, आदिवासी के विश्वदृष्टिकोण से सिर्जित बहुलराष्ट्रियवाद थरुहट आन्दोलन के आधार चियै। जैहिया नेपाल बहुलराष्ट्रिय राज्य बैन जेतै यथार्थ मे थरुहट के राजनीतिक ईकाइ स्थापित हेतै आ थरुहट सोहो बहुराष्ट्रिय राज्य हेतै, थरुहट मे जाति के आत्मनिर्णय के अधिकार तावे सुरक्षित मानल जेटै। यै से अलगाववादी के विल्ला लेल सहयोगी बन्टै। विशेष कैरके धार्मिक सत्ता आ भाग्यवाद मे अलमल भेल राजनीति के यटे सही निकास निकल्टै। यी दक्षिण एसिया के विसंगतिपूर्ण राजनीति के सही निकास डेटै। टकर लेल थरुहट आन्दोलन मे बलिदानी ड्याल गेल्छै। नेतृत्व करैवलासब यी बात के गहिराई मे ज्याके कैहियो चिन्तन नै करल्कै। आपन कमजोरी छोपैट बरु पलायन हैले तैयार भ्यागेलै। खुशी के बात छदमभेषीसब अखुन फेनो मौका टाइक रहल छै, जकरा कार्यनीतिक चाल मिल्याल जाय ट सहज से नयाँ नेतृत्व के डगर खुल्ला करल ज्या सकैये। चेतना, वस्तु आ सत्ता के अन्तर सम्बन्ध के बुझाइ वेगर कार्यनीतिक चाल ठीक ढङ्गसे मिलावेलै कठीन छै आ थरुहट आन्दोलन मे डेखल गेल कमजोरी, त्रुटी आ विसंगतिसब फेनो दोहरा हरानी अन्तै। समय मे चिन्तन के जरुरी छै, कठिले ट पुनः संविधान सभा मे समानुपातिक प्रतिनिधित्व नै रहटै आ संविधान सभा मे आदिवासी जनजाति के विषयगत समिति सोही बनैके कोनो सम्भावना नै छै। यी सव कारण से थरुहट आन्दोलन के निरन्तरता डैट आदिवासी विद्रोह के जवरदस्त माहोल तैयार करनाई तात्कालिन कार्यभार चियै। यी कार्यभार पूरा करैले क्रान्तिकारी राजनैतिक दल आदिवासी के नेतृत्व मे चाही। आदिवासीवाद के मार्गनिर्देशक सिद्धान्त बमोजिम निर्देशित भ्याके नयाँ राज्य संरचना बनावैले टाब सफल बन्टै।
साभारः २०६९ चैत १, गोरखापत्र
थरुहट आन्दोलन के सैद्धान्तिक सवाल
सिएन थारू- थरुहट संयुक्त संघर्ष समिति के आह्वान मे २०६५ साल फागुन १८ गते से २०६५ साल चैत्र १ गते ६ बुँदे सहमति है तलिक १३ दिन आदिवासी थारू विद्रोह के रुपमे राष्ट्रिय राजनीतिक चक्कर डेलकै। फागुन २२ गते टाँडी, चितवन मे सशस्त्र के गोली से कमल चौधरी आ विपिन खडका क्षेत्री वीरगति प्राप्त करेल्कै ट फागुन ३० गते सिसहनिया, दाङ्गमे फेन प्रकाश सत्गौवा थारू आ राम प्रसाद चौधरी वीरगति प्राप्त करल्कै। टकर पाछे ६ बँुदे सहमति राष्ट्रिय राजनीति के केन्द्र भाग से दुर परिधि मे वेवारिश डेखल ज्यारहल छै ट ६ बुँदे सहमति मे हस्ताक्षर करैवला नेतृत्व राजनीतिक परिधि मे चक्कर काइट ज्यारहल छै। यी यथार्थ सँगे अखुन्वो थरुहट आन्दोलन के कहानी स्मरण करैत नेतृत्व मे इतिहास निर्माण करलक दिवालियापन छै।


text:
विशेष संपादकीय
अन्तर्राष्ट्रीय मैथिल व्यक्तित्व मे उद्यमी अजय झा केर नाम सुप्रतिष्ठित अछि। संयोगवश हम सब फेसबुक सँ जुड़ल छी। अजय झा उद्यमिताक क्षेत्र मे मैथिल लोकक विकास हेतु काफी प्रेरणास्पद विचार सेहो रखैत छथि, तेँ एकटा विचारक सेहो छथि। अमेरिका आ भारत सहित विभिन्न देश बीच एनाय-गेनाय बुझू जेना हिनक व्यवसायिक व्यक्तित्व लेल सामान्य बात थिक। काल्हि एकटा अपडेट देलनि फेसबुक सँ –
“Mithila Milan Samaroh in Dubai, UAE – It was quite an honour & privilege to interact with Expatriate Mathils in UAE. It was quite a nicely organised function and food was too good. Got an opportunity to meet Mr. Dinkar Jha too.”
अजय बाबूक लिखल मुताबिक कार्यक्रम सही मे उच्च मूल्यक भेल। एहि तरहक कार्यक्रमक आयोजन सँ पूर्व आ पछातिक समाचार सँ आम मैथिल जनसमुदाय केँ सुसूचित केला सँ कार्यक्रमक महत्व आरो बढत, लोकउत्साह सेहो बढत आर भाषा संग संस्कृति आ समाज मे एकटा प्रेरणास्पद संदेशक संचरण होयत। ऊर्जान्वित होयत मिथिला समाज।